cyanic-selkie/wikianc huggingface dataset:
ಭದ್ರಾಚಲಂ
ಭದ್ರಾಚಲಂ ದೇವಸ್ಥಾನ ವಿವರಗಳು
ಈ ಮೇಲಿನ ಎರಡು ದೇವಾಲಯಗಳಲ್ಲೂ ಸಹ ಮುಖ್ಯ ದೇವರುಗಳು ಗೋದಾವರಿ ನದಿಯತ್ತ ಪಶ್ಚಿಮ ದಿಕ್ಕಿನತ್ತ ದೇವರು ಮುಖ ಮಾಡಿದ್ದಾರೆ. ಈ ಎರಡು ದೇವಾಲಯಗಳು ಸೀತಾ ರಾಮಚಂದ್ರ ಸ್ವಾಮಿ ದೇವಾಲಯಕ್ಕೆ ಉಪ ದೇವಾಲಯಗಳಾಗಿವೆ ಮತ್ತು ಮುಖ್ಯ ದೇವಾಲಯದಷ್ಟೇ ಪ್ರಮುಖವಾಗಿವೆ. ಈ ಎರಡೂ ಉಪ ದೇವಾಲಯಗಳು ಶ್ರೀ ರಾಮ ದೇವಸ್ಥಾನದಂತೆ ಸಣ್ಣ ಬೆಟ್ಟದ ಮೇಲೆ ಸ್ಥಿತಗೊಂಡಿವೆ. ಈ ದೇವಾಲಯಗಳು ಭಗವಾನ್ ಶ್ರೀ ರಾಮನ ಮುಖ್ಯ ದೇವಾಲಯದಷ್ಟೇ ಪ್ರಮುಖವಾಗಿವೆ.
ಭದ್ರಾಚಲಂ ದೇವಾಲಯದ ಇತಿಹಾಸ
ವಿಶ್ವದಾದ್ಯಂತದ ಲಕ್ಷಾಂತರ ಜನ ಭಕ್ತಾದಿಗಳನ್ನು ಆಕರ್ಷಿಸುವ ಪವಿತ್ರವಾದ ಸ್ಥಳವಾಗಿರುವ ಇದು ಭಗವಾನ್ ರಾಮನ (ಶ್ರೀ ಮಹಾವಿಷ್ಣುವಿನ ಏಳನೇ ಅವತಾರ) ನಿವಾಸ ಸ್ಥಾನವಾಗಿದೆ. ದಕ್ಷಿಣಾಭಿಮುಖವಾಗಿ ಹರಿಯುತ್ತಿರುವ ಪವಿತ್ರ ನದಿ ಗೋದಾವರಿಯಿಂದ ಸುತ್ತುವರಿಯಲ್ಪಟ್ಟಿರುವ ಈ ಪರ್ವತ ಸ್ಥಳವೇ ಪ್ರಸಿದ್ಧ ದೇಗುಲ ಸ್ಥಳವಾದ ಭದ್ರಾಚಲಂ ಆಗಿದ್ದು - ಈ ಹೆಸರು ಭದ್ರಗಿರಿ (ಭದ್ರನ ಪರ್ವತ - ಮೇರು ಮತ್ತು ಮೇನಕರ ದೈವದತ್ತ ಮಗು) ಯಿಂದ ಉದ್ಭವವಾಗಿದೆ. ಇತಿಹಾಸಗಳ ಪ್ರಕಾರ, ಈ ದೇಗುಲದ ಪ್ರಾಮುಖ್ಯತೆಯು ರಾಮಾಯಣ ಕಾಲದಿಂದಲೂ ಜಾರಿಯಲ್ಲಿದೆ. ಈ ಸುಸಂಬದ್ಧ ಪರ್ವತ ಸ್ಥಳವು ರಾಮ ಮತ್ತು ಅವನ ಪತ್ನಿ ಸೀತೆ ಮತ್ತು ತಮ್ಮ ಲಕ್ಷ್ಮಣನೊಂದಿಗೆ ವನವಾಸವನ್ನು ಕಳೆದ ರಾಮಾಯಣ ಕಾಲದಲ್ಲಿನ "ದಂಡಕಾರಣ್ಯ" ವು ಅಸ್ತಿತ್ವದಲ್ಲಿದ್ದ ಸ್ಥಳವಾಗಿದೆ ಮತ್ತು ಪರ್ಣಶಾಲೆ (ಪ್ರಸಿದ್ಧ ಚಿನ್ನದ ಜಿಂಕೆಗೆ ಸಂಬಂಧಿಸಿದ ಮತ್ತು ರಾವಣನು ಸೀತೆಯನ್ನು ಅಪಹರಿಸಿದ ಸ್ಥಳ) ಸಹ ಈ ದೇವಾಲಯ ಸ್ಥಳದ ಸನಿಹದಲ್ಲೇ ಇದೆ. ಹಾಗೆಯೇ, ರಾಮಾವತಾರದ ಬಹು ಕಾಲದ ನಂತರ, ಭಗವಾನ್ ಶ್ರೀ ರಾಮಚಂದ್ರನ ಕೃಪಾಕಟಾಕ್ಷಕ್ಕಾಗಿ ಪ್ರಾರ್ಥಿಸಿ ಯುಗಗಳ ಮೂಲಕ ತಪಸ್ಸನ್ನು ಮುಂದುವರಿಸಿದ ತನ್ನ ಭಕ್ತ ಭದ್ರನಿಗೆ ತನ್ನ ವಾಗ್ಧಾನವನ್ನು ಪೂರ್ಣಗೊಳಿಸಲು ಭಗವಾನ್ ಮಹಾವಿಷ್ಣುವು ತಾನೇ ರಾಮನೆಂದು ಈ ಮಂದಿರದ ಸ್ಥಳದಲ್ಲಿಯೇ ಕಾಣಿಸಿಕೊಂಡನು.
ಅವತಾರ ತಾಳುವಿಕೆಯ ಅವಶ್ಯಕತೆ : ತನ್ನ ಉತ್ಕಟ ಭಕ್ತ ಭದ್ರನ ಬಹುದಿನಗಳ ಇಚ್ಛೆಯನ್ನು ಪೂರೈಸಲು ವೈಕುಂಠ ರಾಮನ ಅವತಾರವನ್ನು ತಾಳುವ ಅಗತ್ಯ ಉಂಟಾಯಿತು ಎಂಬುದನ್ನು ಇತಿಹಾಸ ವರ್ಣಿಸುತ್ತದೆ.
ವೈಕುಂಠ ರಾಮ, ಲಕ್ಷ್ಮಣ ಮತ್ತು ಸೀತೆಯ ವಿಗ್ರಹಗಳನ್ನು ಪೋಕಲ ಧಮ್ಮಕ್ಕ ಅವರು ಕಂಡುಹಿಡಿದರು. ರಾಮನ ಉತ್ಕಟ ಭಕ್ತೆಯಾದ ಪೋಕಲ ಧಮ್ಮಕ್ಕ ಅವರು 17 ನೇ ಶತಮಾನದಲ್ಲಿ ಜೀವಿಸಿದ್ದರು ಮತ್ತು ಅವರು ಈ ಪವಿತ್ರ ಸ್ಥಳದಿಂದ ಮೈಲು ದೂರದಲ್ಲಿರುವ ಭದ್ರಿರೆಡ್ಡಿಪಾಳೆಮ್‌ನ ನಿವಾಸಿಯಾಗಿದ್ದರು. ಒಂದು ದಿನ ರಾತ್ರಿ, ಅವಳ ಕನಸಿನಲ್ಲಿ ಬಂದ ರಾಮನು " ಮುನಿಗಳು ಮತ್ತು ಋಷಿಗಳು ಭದ್ರಗಿರಿಯಲ್ಲಿ ನೆಲೆಸಿರುವ ನನ್ನ ಸಶರೀರವಾದ ಮೂರ್ತಿಯನ್ನು ಪೂಜಿಸುತ್ತಿದ್ದಾರೆ" ಎಂದು ಹೇಳಿ ಅವುಗಳನ್ನು ಪತ್ತೆ ಹಚ್ಚಿ, ಪೂಜೆ ಮಾಡುವಂತೆ ಮತ್ತು ಮೋಕ್ಷವನ್ನು ಪಡೆಯುವಂತೆ ಅವಳಿಗೆ ಹೇಳುತ್ತಾನೆ. ಮಾರನೇ ದಿನ ಮುಂಜಾನೆಯಿಂದಲೇ ವಿಗ್ರಹಗಳನ್ನು ಪತ್ತೆ ಹಚ್ಚಲು ಅವಳು ಪ್ರಾರಂಭಿದ ಅವಳು ಇರುವೆಯ ಹುತ್ತವೊಂದರಲ್ಲಿ ಇಣುಕಿದಾಗ ವಿಗ್ರಹಗಳು ಅದರಲ್ಲಿ ಮರೆಯಾಗಿ ಇರುವುದನ್ನು ನೋಡುತ್ತಾಳೆ. ಅವಳು ನೂರಾರು ಕೊಡ ಗೋದಾವರಿ ನೀರನ್ನು ಇರುವೆ-ಹುತ್ತದ ಮೇಲೆ ಸುರಿಯುತ್ತಾಳೆ, ಅದು ನಿಧಾನವಾಗಿ ಕರಗುತ್ತದೆ ಮತ್ತು ಮರೆಯಾಗಿರುವ ವಿಗ್ರಹಗಳು ಕಂಡು ಬರುತ್ತವೆ. ಅಂದಿನಿಂದ, ಅವಳು ಪ್ರತಿನಿತ್ಯ ಪೂಜೆ ಮಾಡಲು ಪ್ರಾರಂಭಿಸುತ್ತಾಳೆ ಮತ್ತು ಹತ್ತಿರದ ತಾಳೆಯ ಮರದಿಂದ ಉದುರಿದ ಹಣ್ಣುಗಳಿಂದ 'ನೈವೇದ್ಯ' ವನ್ನು ಅರ್ಪಿಸುತ್ತಾಳೆ. ನಂತರ ಅವಳು ಸ್ಥಳೀಯ ಗ್ರಾಮಸ್ಥರ ಸಹಕಾರದೊಂದಿಗೆ ಹುಲ್ಲಿನ ಗುಡಿಸಲಿನ ಮಂಟಪವನ್ನು ನಿರ್ಮಿಸುತ್ತಾಳೆ. ನಂತರದ ದಿನಗಳಲ್ಲಿ ತನ್ನ ಭಕ್ತನೊಬ್ಬನು ಈ ಸ್ಥಳದಲ್ಲಿ ಮಂದಿರವನ್ನು ನಿರ್ಮಸುವನೆಂದು ಭಗವಾನ್ ರಾಮನು ಧಮ್ಮಕ್ಕನಿಗೆ ತಿಳಿಸುತ್ತಾನೆ. ಧಮ್ಮಕ್ಕನು ತಾಳ್ಮೆಯಿಂದ ಭಕ್ತಾದಿಗೆ ನಿರೀಕ್ಷಿಸುತ್ತಾಳೆ. ಆದರೆ ಆ ಭಕ್ತನು ಭಕ್ತ ರಾಮದಾಸನಾಗಿರುತ್ತಾನೆ.
ಭಕ್ತ ರಾಮದಾಸ ಮತ್ತು ದೇವಾಲಯದ ನಿರ್ಮಾಣ : ಭದ್ರಾಚಲಂ ದೇವಾಲಯವನ್ನು ಭಕ್ತ ರಾಮದಾಸನೆಂದು ಜನಪ್ರಿಯನಾಗಿದ್ದ ಕಾಂಚರ್ಲ ಗೋಪಣ್ಣ ಅವರು 1647 ಎ.ಡಿ. ಯಲ್ಲಿ ನಿರ್ಮಾಣ ಮಾಡಿದರು. "ಭಕ್ತ ರಾಮದಾಸ" ಎಂದು ಜನಪ್ರಿಯರಾಗಿರುವ ಕಾಂಚರ್ಲ ಗೋಪಣ್ಣ ಅವರು ರಾಮನ ಉತ್ಕಟ ಭಕ್ತರಾಗಿದ್ದು, ಲಿಂಗಣ್ಣ ಮೂರ್ತಿ ಮತ್ತು ಕಾಮಾಂಬ ದಂಪತಿಗಳ ಪುತ್ರರಾಗಿ ಖಮ್ಮಮೇಟ್ ತಾಲ್ಲೂಕಿನ ನೆಲಕೊಂಡಪಲ್ಲಿ ಗ್ರಾಮದಲ್ಲಿ 17 ನೇ ಶತಮಾನ (1620 ಎಡಿ) ದಲ್ಲಿ ಜನಿಸಿದರು. ಇವರು ಗೋಲ್ಕೊಂಡಾದ "ತಾನೇಶಾಹ್" (ಔರಂಗಜೇಬ್ 1687 ಎ.ಡಿ. ಯಲ್ಲಿ ಗೋಲ್ಕೊಂಡವನ್ನು ವಶಪಡಿಸಿಕೊಳ್ಳುವ ಮುನ್ನ ಇವನೇ ಕೊನೆಯ ದೊರೆಯಾಗಿದ್ದನು) ಎಂದೇ ಖ್ಯಾತರಾದ ಕುತುಬ್ ಶಾಹಿ ರಾಜನಾದ ಅಬ್ದುಲ್ ಹುಸನ್‌ನ ನ್ಯಾಯಾಲಯದಲ್ಲಿ ನಿರ್ವಹಣೆಯ ಮುಖ್ಯಸ್ಥರಾಗಿದ್ದ ಅಕ್ಕಣ್ಣನವರ ಸೋದರ ಸಂಬಂಧಿಯಾಗಿದ್ದರು ನಂತರ ಅವರೇ ಗೋಪಣ್ಣ ಅವರನ್ನು "ಪಲ್ವೋಂಚಾ ಪರಗಣ" ದ ತಹಶೀಲ್ದಾರರಾಗಿ ನೇಮಿಸಿದರು. ಆದ್ದರಿಂದ ಅವರು ತಮ್ಮ ದೈನಂದಿನ ಧರ್ಮೋಪದೇಶ -'ರಾಮನಾಮ' ದ ಪಠಣ ಮತ್ತು ತಮ್ಮ ಮನೆಯಲ್ಲಿ ಬಡವರಿಗೆ ಭೋಜನ ನೀಡುವುದರ ಜೊತೆಗೆ ಕುತುಬ್ ಶಾಹಿ ರಾಜರ ಕಾರಣದಿಂದ ತಮ್ಮ ಅಧಿಕೃತ ಕರ್ತವ್ಯವನ್ನು ಶ್ರದ್ಧೆಯಿಂದ ನಿರ್ವಹಿಸುತ್ತಿದ್ದು ಕಂದಾಯವನ್ನು ಸಂಗ್ರಹಿಸುತ್ತಿದ್ದರು. 'ಪಲ್ವೋಂಚಾ ಪರಗಣ' ದ ಗ್ರಾಮಸ್ಥರು ಭದ್ರಾಚಲಂನಲ್ಲಿ ಜಾತ್ರೆಯನ್ನು ವೀಕ್ಷಿಸಲು ತೆರಳುತ್ತಿದ್ದಾರೆ ಎಂಬ ವಿಷಯವನ್ನು ತಿಳಿದ ರಾಮದಾಸರು, ಆಸಕ್ತಿಯಿಂದ ತಾವೂ ಭದ್ರಾಚಲಂಗೆ ಭೇಟಿ ನೀಡಿದರು. ಅವರಿಗೆ ದೇವರ ಮೂರ್ತಿಗಳು ವಿಸ್ಮಯಕಾರಿಯಾಗಿ ಕಂಡಿತು. ತದನಂತರ ದೇವಸ್ಥಾನವನ್ನು ನಿರ್ಮಿಸಲು ಉದಾರವಾಗಿ ದಾನ ನೀಡಬೇಕೆಂದು ರಾಮದಾಸರು ಗ್ರಾಮಸ್ಥರಿಗೆ ವಿನಂತಿಸಿದರು. ಆದರೆ ದೇಣಿಗೆಯು ಸಾಕಷ್ಟು ಸಂಗ್ರಹವಾಗದಿರುವುದನ್ನು ಕಂಡ ಗ್ರಾಮಸ್ಥರು, ಕಂದಾಯದ ಸಂಗ್ರಹವನ್ನು ದೇವಾಲಯದ ನಿರ್ಮಾಣಕ್ಕೆ ಬಳಸಿಕೊಳ್ಳುವಂತೆ ರಾಮದಾಸರಿಗೆ ವಿನಂತಿಸಿ ಫಸಲು ಸಂಗ್ರಹವಾದ ನಂತರ ಅದನ್ನು ಮರಳಿ ಪಾವತಿಸುವ ಭರವಸೆಯನ್ನು ನೀಡಿದರು. ಆ ಪ್ರಕಾರವಾಗಿ, ಕುತುಬ್ ಶಾಹಿ ಕಿಂಗ್ ತಾನೇಶಾಹ್ ಅವರ ಅನುಮತಿಯಿಲ್ಲದೇ ಭೂ ಕಂದಾಯದಿಂದ ಸಂಗ್ರಹವಾಗಿದ್ದ 6 ಲಕ್ಷ ರೂಪಾಯಿಗಳನ್ನು ಬಳಸಿ ರಾಮದಾಸರು ದೇವಾಲಯವನ್ನು ನಿರ್ಮಾಣ ಮಾಡಿದರು.
ದೇವಾಲಯವು ಇನ್ನೇನು ಪೂರ್ಣಗೊಳ್ಳಲಿರುವಾಗ, ಮುಖ್ಯ ದೇವಾಲಯದ ಶಿಖರದಲ್ಲಿ 'ಸುದರ್ಶನ ಚಕ್ರ' ವನ್ನು ಕೂರಿಸುವಲ್ಲಿ ಅವರಿಗೆ ಸಮಸ್ಯೆ ಉಂಟಾಯಿತು. ಅದರಿಂದ ತೀರಾ ವ್ಯಥೆ ಪಟ್ಟ ಅವರು ಅಲ್ಲೇ ನಿದ್ರೆಗೆ ಜಾರಿದರು. ಅದೇ ರಾತ್ರಿ ಅವರ ಕನಸಿನಲ್ಲಿ ಕಾಣಿಸಿಕೊಂಡ ರಾಮನು ಗೋದಾವರಿ ನದಿಯಲ್ಲಿ ಸ್ನಾನ ಮಾಡುವಂತೆ ಹಾಗೂ ಅಲ್ಲಿಯೇ ಅವರಿಗೆ ಅದು ದೊರಕುವುದೆಂದು ತಿಳಿಸುತ್ತಾನೆ. ಮರು ದಿನ ಬೆಳಿಗ್ಗೆ ಅದೇ ರೀತಿ ಗೋಪಣ್ಣನವರು ಮಾಡುತ್ತಾರೆ ಹಾಗೂ ಹೆಚ್ಚು ಕಷ್ಟವಿಲ್ಲದೇ ಪವಿತ್ರ ಸುದರ್ಶನ ಚಕ್ರವನ್ನು ನದಿಯಲ್ಲಿ ಕಾಣುತ್ತಾರೆ. ಅವರ ಪೂಜ್ಯ ರಾಮನ ದೈವಿಕ ಶಕ್ತಿಯಿಂದಲೇ ತನ್ನಷ್ಟಕ್ಕೇ ಸುದರ್ಶನ ಚಕ್ರವು ರೂಪುಗೊಂಡಿದೆ ಎಂದು ಅವರು ಭಾವಿಸುತ್ತಾರೆ. ನಿರ್ಮಾಣದ ತತ್‌ಕ್ಷಣವೇ, ಅವರ ಕಷ್ಟಗಳು ಪ್ರಾರಂಭವಾಗುತ್ತವೆ. ದೇವಾಲಯದ ನಿರ್ಮಾಣಕ್ಕಾಗಿ ಕಂದಾಯದ ಹಣವನ್ನು ದುರುಪಯೋಗಪಡಿಸಿಕೊಂಡ ಕಾರಣಕ್ಕಾಗಿ ಅವರನ್ನು ಸೇವೆಯಿಂದ ವಜಾ ಮಾಡಲಾಗುತ್ತದೆ ಹಾಗೂ ಅವರನ್ನು ಗೋಲ್ಕೊಂಡ ಕೋಟೆಯಲ್ಲಿ ಸುದೀರ್ಘ 12 ವರ್ಷಗಳವರೆಗೆ ಜೈಲಿನಲ್ಲಿರಿಸಿ ಹಿಂಸೆ ನೀಡಲಾಗುತ್ತದೆ. ಕಷ್ಟಗಳನ್ನು ಸಹಿಸಲಾರದ ರಾಮದಾಸರು ರಾಮನನ್ನು ಶ್ಲಾಘಿಸುವ ಮತ್ತು ಭಾವನಾತ್ಮಕ ಗೀತೆಗಳನ್ನು ಹಾಡಿ ತನ್ನನ್ನು ಮುಕ್ತಗೊಳಿಸುವಂತೆ ರಾಮನಲ್ಲಿ ಮೊರೆಯಿಡುತ್ತಾರೆ, ಅವುಗಳು ಭಕ್ತ ರಾಮದಾಸರ 'ದಾಶರಥಿ ಶತಕಮ್' ಮತ್ತು 'ಕೀರ್ತನೆಗಳು' ಪದ್ಯಗಳಿಂದ ಜನಪ್ರಿಯವಾಯಿತು.
ಗೋಲ್ಕೊಂಡಾದ ಆಗಿನ ದೊರೆಯಾಗಿದ್ದ ಕುತುಬ್ ಶಾಹಿ ರಾಜ ತಾನೇಶಾಹ್ ಅವರು ರಾಮನ ಭಕ್ತರಾಗುತ್ತಾರೆ ಮತ್ತು ರಾಮದಾಸರ ಜೈಲುಶಿಕ್ಷೆಯ ಬಳಿಕ ಅವರ ದೈವಿಕ ಪ್ರವೃತ್ತಿಯನ್ನು ಮನಗಾಣುತ್ತಾರೆ, ಅಲ್ಲದೇ ದೇವಾಲಯದ ಆಡಳಿತವನ್ನು ತಮ್ಮ ಸುಪರ್ದಿಗೆ ಪಡೆದುಕೊಳ್ಳುತ್ತಾರೆ. ಇದು ಹಿಂದೂಗಳು ಮತ್ತು ಮುಸಲ್ಮಾನರ ನಡುವಿನ ಧಾರ್ಮಿಕ ಸಾಮರಸ್ಯತೆಯನ್ನು ತೋರಿಸುತ್ತದೆ. ರಾಮ ಮತ್ತು ಲಕ್ಷ್ಮಣರು ಭಕ್ತ ರಾಮದಾಸರ ಸೇವಕರಾದ ರಾಮೋಜಿ ಮತ್ತು ಲಕ್ಷ್ಮೋಜಿ ಎಂದು ಗುರುತಿಸಿಕೊಂಡು 6 ಲಕ್ಷ ಮೊಹರುಗಳನ್ನು ಮರುಪಾವತಿ ಮಾಡಿ ತಮ್ಮ ಭಕ್ತನನ್ನು ಜೈಲಿನಿಂದ ಬಿಡುಗಡೆಗೊಳಿಸಿದಾಗ, ಕುತುಬ್ ಶಾಹಿ ರಾಜನು ರಾಮದಾಸರ ದೈವಿಕ ಪ್ರವೃತ್ತಿ ಮತ್ತು ರಾಮನ ಬಗೆಗಿರುವ ಅವರ ಸಮರ್ಪಣೆಯನ್ನು ಮನಗಾಣುತ್ತಾರೆ. ಮಧ್ಯರಾತ್ರಿಯಂದು ತಮ್ಮ ಮನೆಯಲ್ಲಿ ಸಂಪರ್ಕಿಸಿದ ಈ ದೈವಿಕ ನೋಟದ ವ್ಯಕ್ತಿಗಳಿಗೆ ತಾನೀಶಾಹ್ ಅವರು ಹಣ ಸಂದಾಯದ ರಶೀತಿಯನ್ನು ನೀಡುತ್ತಾರೆ. ನಂತರ ಆ ವ್ಯಕ್ತಿಗಳು ರಶೀತಿಯನ್ನು ಜೈಲಿನಲ್ಲಿರುವ ಗೋಪಣ್ಣರ ದಿಂಬಿನ ಕೆಳಗೆ ಇಡುತ್ತಾರೆ. ಬೆಳಿಗ್ಗೆ ತನೀಶಾಹ್ ಎಚ್ಚರವಾದಾಗ ಈ ದೈವಿಕ ನೋಟದ ವ್ಯಕ್ತಿಗಳು ಬೇರೆ ಯಾರೂ ಆಗಿಲ್ಲದೇ ರಾಮ ಮತ್ತು ಲಕ್ಷ್ಮಣರಾಗಿದ್ದರು ಎಂಬುದನ್ನು ಮನಗಾಣುತ್ತಾರೆ ಮತ್ತು ಗೋಪಣ್ಣ ಅವರ ಬಿಡುಗಡೆಗೆ ವ್ಯವಸ್ಥೆಯನ್ನು ಮಾಡುವುದಲ್ಲದೇ ರಾತ್ರಿ ಸ್ವೀಕರಿಸಿದ ಎಲ್ಲಾ ಚಿನ್ನದ ಮೊಹರುಗಳನ್ನು ಗೋಪಣ್ಣ ಅವರ ಕಾಲಿನ ಬಳಿ ಇಟ್ಟು ಕ್ಷಮಿಸುವಂತೆ ಪ್ರಾರ್ಥಿಸುತ್ತಾರೆ. ಆದರೆ, ಗೋಪಣ್ಣ ಅವರು ಆ ಮೊಹರುಗಳನ್ನು ತೆಗೆದುಕೊಳ್ಳಲು ನಿರಾಕರಿಸಿ ದೈವಿಕ ಪ್ರಾಮುಖ್ಯತೆಯ ಕಾರಣದಿಂದ ಎರಡು ಮೊಹರುಗಳನ್ನು ಮಾತ್ರ ಸ್ವೀಕರಿಸುತ್ತಾರೆ. (ಆ ಎರಡು ಚಿನ್ನದ ನಾಣ್ಯಗಳನ್ನು ಇಂದಿಗೂ ಸಹ ಭದ್ರಾಚಲ ಶ್ರೀ ಸೀತಾ ರಾಮಚಂದ್ರ ಸ್ವಾಮಿ ದೇವಾಲಯದಲ್ಲಿ ಕಾಣಬಹುದು).
ಭಗವಾನ್ ರಾಮನ ಮಹಿಮೆಯಿಂದ ಪ್ರಭಾವಿತರಾಗಿ, ಗೋಲ್ಕೊಂಡ ರಾಜರಾದ ತಾನೇಶಾಹ್, ಪಲ್ವೊಂಚಾ ಪರಗಣದಿಂದ ಉತ್ಪತ್ತಿಯಾದ ಆದಾಯವಾದ ಸುಮಾರು 20,000 ರೂಪಾಯಿಗಳನ್ನು ದೇವಾಲಯದ ನಿರ್ವಹಣೆಗೆ ಮೀಸಲಾಗಿಟ್ಟರು ಮತ್ತು ಇದು ನಂತರದ ಅಸಫ್ ಜಾಹಿಯವರ (ನಿಜಾಮರ) ಕಾಲಾವಧಿಯಲ್ಲೂ ಮುಂದುವರಿಯಿತು.ವಿಶೇಷ ದೂತನ ಮೂಲಕ ಆನೆಯ ಮೇಲೆಕಲ್ಯಾಣ ಮಹೋತ್ಸವದ (ಭಗವಾನ್ ರಾಮ ಮತ್ತು ಸೀತೆಯ ವಿವಾಹ ಸಮಾರಂಭ -ಮಂಗಳಕರವಾದ ರಾಮ ನವಮಿಯಂದು ನಡೆಸಲಾಗುವ ದೇವಾಲಯದ ಆಚರಣೆ) ಸಂದರ್ಭದಲ್ಲಿ ದೇವರಿಗೆ ಮುತ್ತುಗಳನ್ನು (ಮುತ್ಯಾಲ ತಾಲಂಬ್ರಾಳು) ಅರ್ಪಿಸುವ ಆಚರಣೆಯು ಕುತುಬ್ ಶಾಹಿ ರಾಜ ತಾನೇಶಾನ್ ಅವರಿಂದ ಪ್ರಾರಂಭಗೊಂಡು ನಂತರ ಅದನ್ನು ಅಸಫ್ ಜಾಹಿಯವರೂ ಸಹ ಅನುಸರಿಸಿದರು. ದೇವರಿಗೆ ಮುತ್ತುಗಳನ್ನು ಕಳುಹಿಸಲು ಪದ್ಧತಿಯನ್ನು ಇಂದಿಗೂ ಸಹ ಪ್ರಸ್ತುತ ರಾಜ್ಯ ಸರ್ಕಾರವು ಅನುಸರಿಸುತ್ತಿದೆ ಮತ್ತು ರಾಜ್ಯ ಸರ್ಕಾರವು ಶ್ರೀ ರಾಮ ನವಮಿ ಉತ್ಸವದ (ಕಲ್ಯಾಣ ಮಹೋತ್ಸವ) ಸಂದರ್ಭದಲ್ಲಿ ಮುತ್ತುಗಳನ್ನು ಅರ್ಪಣೆ ಮಾಡುವುದನ್ನು ಮುಂದುವರಿಸಿದೆ. ರಾಮದಾಸ ಅವರು ಮುಂಜಾನೆ "ಸುಪ್ರಭಾತ ಸೇವೆ" ಯಿಂದ ಹಿಡಿದು ರಾತ್ರಿ ದೇವಸ್ಥಾನವು ಮುಚ್ಚುವ ಮುನ್ನ ಮಾಡುವ "ಪಾವಲಿಂಪು ಸೇವಾ", ಹೀಗೆ ಎಲ್ಲಾ ನಿತ್ಯ ಪೂಜೆಗಳ ನಿರ್ವಹಣೆಯನ್ನು "ಶಿಲಾಶಾಸನಗಳು" ಎಂಬುದಾಗಿ ಕೆತ್ತಿಸಿದ ಬಳಿಕ ಪಲ್ವೊಂಚಾ ಪರಗಣದ ತಹಶೀಲ್ದಾರರಾದ ತುಮು ನರಸಿಂಹ ದಾಸ ಅವರು ತಮ್ಮ ಸಹಯೋಗಿಯಾದ ವರದ ರಾಮದಾಸರೊಂದಿಗೆ ಗುಂಟೂರಿನಿಂದ ಇಲ್ಲಿಗೆ ಬಂದು ಭದ್ರಾಚಲರಾಮ ದೇವಸ್ಥಾನದ ಅಧಿಕಾರವನ್ನು ವಹಿಸಿಕೊಂಡರು. ಕೆತ್ತಿದ ಬರಹಗಳು ದೈನಂದಿನ ಸೂಕ್ತಿಗಳು ಮತ್ತು ಧಾರ್ಮಿಕ ಅನುಷ್ಠಾನಗಳ ವಿವರಗಳನ್ನೂ ನೀಡುತ್ತದೆ.
ಭದ್ರಾಚಲಂನ ಇತರ ಪ್ರಮುಖ ದೇವಾಲಯಗಳು
ಶ್ರೀ ಸೀತಾ ರಾಮಚಂದ್ರ ಸ್ವಾಮಿ ದೇವಾಲಯದೊಂದಿಗೆ ಪಟ್ಟಣದಲ್ಲಿರುವ ಇತರ ಪ್ರಮುಖ ದೇವಾಲಯಗಳು ಹೀಗಿವೆ:
ಅಲ್ಲಿ ಇನ್ನೂ ಹಲವಾರು ದೇವಾಲಯಗಳಿವೆ. ಭದ್ರಾಚಲಂನ ಸುತ್ತಲೂ ಭೇಟಿ ನೀಡಲು ಹಲವಾರು ಸ್ಥಳಗಳಿವೆ. ಭದ್ರಾಂಚಲನಲ್ಲಿರುವ ಇತರ ಪ್ರಮುಖ ದೇವಾಲಯಗಳು ಹೀಗಿವೆ:
ಈ ಮೇಲಿನ ದೇವಾಲಯಗಳ ಜೊತೆಗೆ ಭದ್ರಾಚಲಂನಲ್ಲಿನ ಇತರ ಪ್ರಮುಖವಾದ ದೇವಾಲಯವೆಂದರೆ ಮುಖ್ಯ ದೇವಸ್ಥಾನದ ಬಳಿ ಇರುವ ಭಗವಾನ್ ಶಿವನ ದೇವಾಲಯ ಮತ್ತು ಕಲ್ಯಾಣ ಮಂಟಪವೆಂದರೆ "ಸಾಧುವಲ ಮಥಮ್". ಈ ದೇವಾಲಯದಿಂದ ನೆಲದಡಿಯ ಮಾರ್ಗವಿದೆ ಎಂಬ ಪ್ರತೀತಿ ಇದೆ. ಈ ದೇವಾಲಯವನ್ನು ಇತ್ತೀಚೆಗೆ ಜೀರ್ಣೋದ್ಧಾರ ಮಾಡಲಾಗಿದೆ.
ಭದ್ರಾಚಲಂ ಸುತ್ತಮುತ್ತಲಿನ ಭೇಟಿ ನೀಡುವ ಸ್ಥಳಗಳು
ಪರ್ಣಶಾಲಾ
ರಾಮನು ದಂಡಕಾರಣ್ಯದಲ್ಲಿ ವನವಾಸದ ಸಂದರ್ಭದಲ್ಲಿ ಕುಟೀರವನ್ನು ಸ್ಥಾಪಿಸಿ ಅವನ ಗಡೀಪಾರಿನ ಸಮಯವನ್ನು ಪತ್ನಿ ಸೀತೆ ಮತ್ತು ತಮ್ಮ ಲಕ್ಷ್ಮಣನೊಂದಿಗೆ ಕಳೆದ ನಿಖರವಾದ ಸ್ಥಳವು ಇದೇ ಆಗಿದೆ. ಅಗಸ್ತ್ಯರು ರಾಮನಿಗೆ ಈ ಸ್ಥಳವನ್ನು ಹುಡುಕಿಕೊಟ್ಟರು ಮತ್ತು ಇದು ಭದ್ರಾಚಲಂನಿಂದ 35 ಕಿಮೀ ದೂರದಲ್ಲಿದೆ.
ಜಟಾಯು ಪಾಕ (ಯೆತಪಾಕ)
ಈ ಸ್ಥಳವು ಭದ್ರಾಚಲಂನಿಂದ 2 ಕಿಮೀ ದೂರದಲ್ಲಿದೆ. ಇತಿಹಾಸಗಳ ಪ್ರಕಾರ, ಸೀತೆಯನ್ನು ಅಪಹರಿಸಿದ ಬಳಿಕ ರಾವಣನು ರಥದಲ್ಲಿ ತೆರಳುತ್ತಿರುವಾಗ ರಾಮನ ಭಕ್ತನಾಗಿದ್ದ ಪಕ್ಷಿ ಜಟಾಯುವು ಅವನನ್ನು ಅಡ್ಡಿಪಡಿಸಿತು. ರಾವಣ ಮತ್ತು ಜಟಾಯುವು ನಡುವಿನ ಭೀಕರ ಕಾಳಗದ ಬಳಿಕ, ತೀವ್ರವಾಗಿ ಗಾಯಗೊಂಡ ಪಕ್ಷಿಯು ಇದೇ ಸ್ಥಳದಲ್ಲಿ ರಾಮನಿಗಾಗಿ ಕಾದು ಕುಳಿತಿತ್ತು. ಈ ಪಕ್ಷಿಯ ರೆಕ್ಕೆಯೊಂದು ಇಲ್ಲಿಂದ 55 ಕಿಮೀ ದೂರದಲ್ಲಿರುವ, ವಿ.ಆರ್.ಪುರಂ ಮಂಡಲದಲ್ಲಿರುವ ರೆಕ್ಕಪಲ್ಲಿಯಲ್ಲಿ ಕೆಳಗೆ ಬಿದ್ದಿತು.
ದುಮ್ಮುಗುಡೆಮ್
ಗುಂಡಾಲಾ
ಈ ಸ್ಥಳವು ಪವಿತ್ರ ಪಟ್ಟಣವಾದ ಭದ್ರಾಚಲಂನಿಂದ 5 ಕಿಮೀ ದೂರದಲ್ಲಿದ್ದು, ಇಲ್ಲಿನ ನದೀ ತಿರದ ಯಾವುದೇ ಪ್ರದೇಶದಲ್ಲಿ ನಾವು ಹೊಂಡ ತೋಡಿದರೂ ಬಿಸಿ ನೀರಿನ ಬುಗ್ಗೆಯನ್ನು ಕಾಣಬಹುದು. ಬ್ರಹ್ಮ ಪುರಾಣದ ಪ್ರಕಾರ ದೈವಿಕ ತ್ರಿಮೂರ್ತಿಗಳು (ಬ್ರಹ್ಮ ವಿಷ್ಣು ಮಹೇಶ್ವರ) ಚಳಿಗಾಲದಲ್ಲಿ ಇಲ್ಲಿ ಸ್ನಾನ ಮಾಡಿದರು ಎಂದು ನಂಬಲಾಗಿದೆ.
ಶ್ರೀ ರಾಮಗಿರಿ
ಬಾಹ್ಯ ಕೊಂಡಿಗಳು
ವರ್ಗ:ಖಮ್ಮಮ್ ಜಿಲ್ಲೆಯಲ್ಲಿನ ರೈಲ್ವೇ ನಿಲ್ದಾಣಗಳು ವರ್ಗ:ಹಿಂದೂಗಳ ಯಾತ್ರಾ ಸ್ಥಳಗಳು ವರ್ಗ:ಹಿಂದೂ ಪವಿತ್ರ ನಗರಗಳು ವರ್ಗ:ಖಮ್ಮಮ್ ಜಿಲ್ಲೆಯಲ್ಲಿನ ಮಂಡಲಗಳು ವರ್ಗ:ಖಮ್ಮಮ್ ಕಾರ್ಯಪಡೆ ಲೇಖನಗಳು ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು ವರ್ಗ:ಆಂಧ್ರ ಪ್ರದೇಶ
ಛಾಯಾಚಿತ್ರ
ವರ್ಗ:ಛಾಯಾಚಿತ್ರಣ ವರ್ಗ:ಛಾಯಾಚಿತ್ರೀಕರಣ
ನೋಶನ್ ಇಂಕ್ ಕೈನ್ 2-ಇನ್-1
'ನೋಶನ್ ಇಂಕ್ ಕೈನ್: 2-ಇನ್-1' ಎನ್ನುವ ಹೆಸರಿನಲ್ಲಿ ಗ್ರಾಹಕರಿಗೆ ಉಪಯೋಗಕಾರಿಯಾದ 'ಮೈಕ್ರೋಸಾಫ್ಟ್ ಕಂಪೆನಿಯ ಎಮ್.ಎಸ್.ತಂತ್ರಾಶ ಬಳಸುವ, ಪರಿವರ್ತಿಸಬಲ್ಲ', (Convertible 2-in-1) '೨ ಇನ್ ಒನ್ ಮಾಡೆಲ್' ಗಳು ಗ್ರಾಹಕರು ಕೊಡುವ ಬೆಲೆಗೆ ಹೋಲಿಸಿದರೆ, ಅತ್ಯಂತ 'ಹೆಚ್ಚು ಸೌಲಭ್ಯಯುತ ಸೆಟ್' ಗಳೆಂದು ಹೆಸರುವಾಸಿಯಾಗಿದೆ. ಈ ಉಪಕರಣ 'ಬೆಂಗಳೂರಿನ ಮೈಕ್ರೋಸಾಫ್ಟ್ ಶಾಖೆ'ಯ ಉಡುಗೊರೆಯಾಗಿದೆ. ೧೯೯೯ ರಲ್ಲೇ 'ಮೈಕ್ರೋಸಾಫ್ಟ್ ಕಂಪೆನಿ' ಈ ತರಹದ ವಸ್ತುಗಳನ್ನು ನಿರ್ಮಿಸಿ, ಬಿಕರಿಮಾಡುತ್ತಿತ್ತು. ಆದರೆ ಆ 'ಟ್ಯಾಬ್ಲೆಟ್' ಗಳ ತೂಕ ಹೆಚ್ಚಾಗಿದ್ದು, ಒಂದು ಕೈನಲ್ಲಿ ಹಿಡಿದು ಕೆಲಸ ಮಾಡಲು ತೊಂದರೆಯಾಗಿ ಕಾಣಿಸಿದರ ಪರಿಣಾಮ ಸ್ವರೂಪವಾಗಿ, ಗ್ರಾಹಕರು ಇವನ್ನು ಹೆಚ್ಚು ಪುರಸ್ಕರಿಸಲಿಲ್ಲ. ಆದರೆ ಈಗ ಬಳಕೆಯಲ್ಲಿರುವ ಕಂಪ್ಯೂಟರ್ ಸೆಟ್ ಗಳು,ಚೆನ್ನಾಗಿ ಪರಿಷ್ಕರಿಸಲ್ಪಟ್ಟು ನ್ಯೂನತೆಗಳನ್ನು ಕಡಿಮೆಮಾಡುವ ದಿಶೆಯಲ್ಲಿ ಯಶಸ್ವಿಯಾಗಿವೆ. ಈಗ ಮತ್ತೆ 'ಆಪಲ್ ಕಂಪೆನಿ'ಯವರೂ ಸಹಿತ, ಒಂದು 'ಐಪ್ಯಾಡ್' ಮತ್ತು 'ಆಂಡ್ರಾಯ್ಡ್ ಟ್ಯಾಬ್ಲೆಟ್' ನ್ನು ಪರಿಚಯಿಸಿದ್ದಾರೆ.
ಗುಣವಿಶೇಷತೆಗಳು
ಕೀಲಿಮಣೆಯ ಹಿಂದೆ 'ತ್ರಿಕೋಣಾಕೃತಿಯ ಪುಟ್ಟ ಆಕೃತಿ, ಮಡಿಸಿಡಬಹುದಾದ 'ಟ್ಯಾಬ್ಲೆಟ್' ಗೆ ಆಸರೆಯಾಗಿ ನಿಲ್ಲಿಸಲು ಬಳಸಬಹುದು. ಕೆಲಸಮುಗಿದ ಬಳಿಕ 'ಲ್ಯಾಪ್ ಟಾಪ್' ತರಹ ಮಾಡಿಸಬಹುದು. ಒಮ್ಮೆ ನಮಗೆ ಈ ಉಪಕರಣ, ಒಂದು 'ದೊಡ್ಡ ಡೈರಿ'(Diary)ಯನ್ನು ಕಂಡಂತೆ ಭಾಸವಾಗುತ್ತದೆ. ಎಲ್ಲಾ ಜೋಡಣೆಗಳೂ ಮಡಿಸಿಡುವ ಜಾಗದಲ್ಲಿ ಪುಟ್ಟ, ಪುಟ್ಟ, ಅಯಸ್ಕಾಂತಗಳಿಂದ ಕೂಡಿದ್ದು, ಒಟ್ಟಾರೆ ಈ ಮಶಿನ್ ಮೇಲೆ ಕೈಯ್ಯಾಡಿಸುವಾಗ ನಮಗೆ ಬಹಳ ಹೌಣಾಗಿರುತ್ತದೆ.
೮.೧ ವಿಂಡೊಸ್ ಕಾರ್ಯಾಚರಣೆ
'೮.೧ ವಿಂಡೊಸ್ ವ್ಯವಸ್ಥೆ'ಯಾಗಿ ರೂಪುಗೊಂಡಿರುವ ಈ ಯಂತ್ರವನ್ನು 'ವಿಂಡೊಸ್' ಆಗಿ ಬಳಸಿದಾಗ, ತಂತ್ರಾಂಶಗಳನ್ನು(ಉದಾ :ಬರಹ) ಇದರಲ್ಲಿ ಬಳಸಬಹುದು. 'ಶಕ್ತಿಶಾಲಿಯಾದ ಹಾಗೂ ಪ್ರಭಾವಿ ಲ್ಯಾಪ್ ಟಾಪ್' ಎಂದು ಭಾವಿಸಲು ಸಾಧ್ಯವಿಲ್ಲ. ಇದರಲ್ಲಿ ಕೆಲವು ನ್ಯೂನತೆಗಳು ಹೀಗಿವೆ :
ಬ್ಯಾಟರಿ ಅಳವಡಿಸುವ ವ್ಯವಸ್ಥೆ
'ಬ್ಯಾಟರಿ ಪ್ರತ್ಯೇಕ ಕಿಂಡಿ'ಯಲ್ಲಿ ಜೋಡಿಸಬಹುದು. ಅದು, ಸುಮಾರು ೭-೮ ಗಂಟೆಗಳ ವರೆಗೆ ಸಶಕ್ತವಾಗಿರುತ್ತದೆ. ಮನೆಯಲ್ಲಿ ಉಪಲಭ್ದವಿರುವ ಯಾವುದೇ 'ಯು ಎಸ್.ಬಿ. ಚಾರ್ಜರ್' ಉಪಯೋಗಿಸಿ 'ಚಾರ್ಜ್' ಮಾಡಬಹುದು.
ಕನ್ನಡ ಫಾಂಟ್ ಗಳಿಗೂ ಅತ್ಯುಪಯೋಗಿ
'ವಿಂಡೊಸ್ ಆಧಾರಿತ ತಂತ್ರಾಂಶ'ಗಳಲ್ಲಿ ಒಂದಾದ 'ಇಂಗ್ಲೀಷ್ ಅಲ್ಲದ ಯಾವುದೇ ಫಾಂಟ್' ಗಳನ್ನು ಸುಲಭವಾಗಿ ಉಪಯೋಗಿಸಬಹುದು.
ಕರಣಂ ಪವನ್ ಪ್ರಸಾದ್
ಕರಣಂ ಪವನ್ ಪ್ರಸಾದ್ ಬೆಂಗಳೂರು ಮೂಲದ ಕನ್ನಡ ಭಾಷೆಯ ಒಬ್ಬ ನಾಟಕಕಾರ, ಲೇಖಕ. ಅವರ ಮೊದಲ ಕಾದಂಬರಿ ಕರ್ಮದಿಂದಾಗಿ ಅವರಿಗೆ ಉದಯೋನ್ಮುಖ ಯುವ ಲೇಖಕ ಎಂಬ ಒಳ್ಳೆಯ ಖ್ಯಾತಿಯು ಬಂದಿತು.
ವೃತ್ತಿ ಜೀವನ
350 px|thumb|right|ಡಾ. ಎಸ್.ಎಲ್.ಭೈರಪ್ಪರೊಂದಿಗೆ ಪ್ರಾರಂಭದಲ್ಲಿ ಒಂದು ಮಾಧ್ಯಮ ಸಂಸ‍್ಥೆಯಲ್ಲಿ ಸೃಜನಾತ್ಮಕ ಮುಖ್ಯಸ್ಥರಾಗಿ ಕಾರ್ಯ ನಿರ್ವಹಿಸಿದರು. ಆ ಸಮಯದಲ್ಲಿ ನಾಟಕ ರಂಗದಲ್ಲಿ ತೊಡಗಿಸಿಕಂಡರು. ಜೊತೆಗೆ ಈ ಸಮಯದಲ್ಲಿ ಬೀದಿ ಬಿಂಬ ರಂಗ ತುಂಬ, ಪುರಹರ ಸೇರಿದಂತೆ ಕೆಲವು ನಾಟಕಗಳನ್ನು ರಚಿಸಿ ನಿರ್ದೇಶಿಸಿದರು. .
ಕೃತಿಗಳ ಪರಿಚಯ
ಅವರ ಮೊದಲ ಕಾದಂಬರಿ ಕರ್ಮ. ಎಸ್.ಎಲ್.ಭೈರಪ್ಪನವರು ಈ ಕಾದಂಬರಿಯನ್ನು ಓದಿ ಮೆಚ್ಚಿದರು. . ಶತಾವಧಾನಿ ಗಣೇಶ್‍ರು ಕೃತಿಯನ್ನು ಪರಾಮರ್ಶಿಸಿ ಅವರ ಮೊದಲ ಕಾದಂಬರಿಯನ್ನು ಬಿಡುಗಡೆ ಮಾಡಿದರು. ಕಾದಂಬರಿಯು ವಿವಿಧ ವಲಯಗಳಲ್ಲಿ ಒಳ್ಳೆಯ ಪ್ರತಿಕ್ರಿಯೆ ಪಡೆಯಿತು. ಪ್ರಸ್ತುತ ಸಮಾಜದಲ್ಲಿ, ನಗರದಲ್ಲಿ ಬೆಳೆದ ಒಬ್ಬ ವ್ಯಕ್ತಿ ತನ್ನ ನಂಬಿಕೆ ಮತ್ತು ಧಾರ್ಮಿಕ ಆಚರಣೆಗಳ ನಡುವಿನ ತೊಳಳಾಟದಲ್ಲಿ ಒದ್ದಾಡಿ ಜೀವನದ ಅರ್ಥವನ್ನು ಹುಡುಕುವುದನ್ನು, ಈ ಕಾದಂಬರಿಯು ಅರ್ಥಪೂರ್ಣವಾಗಿ ಪ್ರತಿಬಿಂಬಿಸುತ್ತದೆ ಎಂದು ಓದುಗರ ಅಭಿಮತ.
ಮೂರನೆಯ ಕಾದಂಬರಿ ಗ್ರಸ್ತದ ಮೂಲಕ ಬೇರೊಂದು ಆಯಾಮವನ್ನು ಅನ್ವೇಶಿಸಲು ಪ್ರಯತ್ನವನ್ನು ಮಾಡಿದ್ದಾರೆ. ಕಥಾನಾಯಕ ತನ್ನ ಎಂದಿನ ಪರಿಧಿಯನ್ನು ಮೀರುವ ಪ್ರಯತ್ನವನ್ನು ಮಾಡಿದಾಗ ವಿಜ್ಞಾನ ಮತ್ತು ವೇದಾಂತವನ್ನು ತಿಳಿಯುವ ಯತ್ನವೂ ಆಗುತ್ತದೆ. ಹೇಗೆ ಅವನು ಇವೆಲ್ಲವನ್ನೂ ನಿರ್ವಹಿಸಿ ಅಂತಿಮ ಸತ್ಯವನ್ನು ಕಂಡುಕೊಳ್ಳುತ್ತಾನೆ ಎಂಬುದು ಇಲ್ಲಿನ ಕಥಾವಸ್ತು. .
ಉಲ್ಲೇಖಗಳು
ವರ್ಗ:ಲೇಖಕರು ವರ್ಗ:ನಾಟಕಕಾರರು ವರ್ಗ:ಬೆಂಗಳೂರಿನವರು
2009ರ UEFA ಚಾಂಪಿಯನ್ಸ್‌ ಲೀಗ್‌ ಅಂತಿಮ ಪಂದ್ಯ
2009ರ UEFA ಚಾಂಪಿಯನ್ಸ್‌ ಲೀಗ್‌ನ ಅಂತಿಮ ಪಂದ್ಯ ವು ಇಟಲಿಯ ರೋಮ್‌‌‌ನಲ್ಲಿನ ಸ್ಟೇಡಿಯೋ ಒಲಿಂಪಿಕೊನಲ್ಲಿ 2009ರ ಮೇ 27ರಂದು ಆಡಲ್ಪಟ್ಟಿತು. ಯುರೋಪ್‌ನಲ್ಲಿರುವ ಅಗ್ರಗಣ್ಯ ಫುಟ್‌ಬಾಲ್‌ ಕ್ಲಬ್ಬುಗಳಿಗೆ ಸಂಬಂಧಿಸಿದ ಒಂದು ಪಂದ್ಯಾವಳಿಯಾದ UEFA ಚಾಂಪಿಯನ್ಸ್‌ ಲೀಗ್‌‌‌‌ನ 2008–09ರ ಋತುವಿನ ವಿಜಯಶಾಲಿಗಳನ್ನು ಸದರಿ ಪಂದ್ಯವು ನಿರ್ಣಯಿಸಿತು. ಇಂಗ್ಲಂಡ್‌‌ನ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವನ್ನು 2–0 ಗೋಲುಗಳಿಂದ ಸೋಲಿಸುವ ಮೂಲಕ ಸ್ಪೇನ್‌‌ನ ಬಾರ್ಸಿಲೋನಾ ತಂಡವು ಈ ಪಂದ್ಯವನ್ನು ಗೆದ್ದುಕೊಂಡಿತು. 10ನೇ ನಿಮಿಷದಲ್ಲಿ ಒಂದು ಗೋಲನ್ನು ಹೊಡೆಯುವ ಮೂಲಕ ಸ್ಯಾಮುಯೆಲ್‌ ಎಟೊ'ಒ ಅಂಕಪಟ್ಟಿಯ ಖಾತೆಯನ್ನು ತೆರೆದರೆ, ಲಯೋನೆಲ್‌ ಮೆಸ್ಸಿಯು 20 ನಿಮಿಷಗಳಲ್ಲಿ ತುದಿಯಿಂದ ಮತ್ತೊಂದು ಗೋಲನ್ನು ಹೊಡೆಯುವ ಮೂಲಕ ಬಾರ್ಸಿಲೋನಾವು ಲಾ ಲಿಗಾ, ಕೊಪಾ ಡೆಲ್‌ ರೇ ಮತ್ತು ಚಾಂಪಿಯನ್ಸ್‌ ಲೀಗ್‌ನ ಒಂದು ಐತಿಹಾಸಿಕ ಮೂರು ಜಯ‌ನ್ನು ಗಳಿಸುವುದಕ್ಕೆ ಕಾರಣನಾದ. ಇದರಿಂದಾಗಿ ಒಂದು ಸ್ಪ್ಯಾನಿಷ್‌ ಕ್ಲಬ್ಬಿನಿಂದ ಹಿಂದೆಂದೂ ಸಾಧಿಸಿರದಿದ್ದ ಗಮನಾರ್ಹವಾದ ಸ್ಮರಣೀಯ ಸಾಧನೆಯು ದಾಖಲಿಸಲ್ಪಟ್ಟಿತು. ಈ ಪಂದ್ಯವನ್ನು ಸ್ವಿಸ್‌ ತೀರ್ಪುಗಾರ ಮಾಸ್ಸಿಮೊ ಬುಸಾಕಾ ತೀರ್ಮಾನಿಸಿದ. ಬಾರ್ಸಿಲೋನಾವು 1992ರಲ್ಲಿ ಯುರೋಪಿಯನ್‌ ಕಪ್‌ನ್ನು ಮೊದಲ ಬಾರಿ ಗೆದ್ದಿತ್ತು. ಇದಾದ 17 ವರ್ಷಗಳ ನಂತರ ಗೆದ್ದ ಈ ಪಂದ್ಯವು, ಸ್ಪರ್ಧೆಯಲ್ಲಿನ ಬಾರ್ಸಿಲೋನಾದ ಮೂರನೇ ವಿಜಯವಾಗಿತ್ತು. ಸ್ಪರ್ಧೆಯ ಸ್ವಪ್ರಶಸ್ತಿ ರಕ್ಷಕನಾಗಿ ಸಿದ್ಧವಾಗಿರುವ ರೂಪದಲ್ಲಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವು ಪಂದ್ಯವನ್ನು ಪ್ರವೇಶಿಸಿತ್ತು. 1997ರಲ್ಲಿ ಜುವೆಂಟಸ್‌‌ನಲ್ಲಿ ನಡೆದ ಪಂದ್ಯವಾದಾಗಿನಿಂದ ಅಂತಿಮ ಪಂದ್ಯವನ್ನು ತಲುಪಿದ ಮೊದಲ ಸ್ವಪ್ರಶಸ್ತಿ ರಕ್ಷಕ ಚಾಂಪಿಯನ್ನರ ತಂಡ ಎಂದು ಈ ತಂಡವು ಹೆಸರು ಪಡೆದಿತ್ತು. 1990ರಲ್ಲಿ ಮಿಲಾನ್‌‌ನಲ್ಲಿ ಪಂದ್ಯವು ನಡೆದಾಗಿನಿಂದಲೂ ಯುರೋಪಿಯನ್‌ ಕಪ್‌ನ್ನು ಉಳಿಸಿಕೊಳ್ಳಲು ಪ್ರಯತ್ನಿಸುವಲ್ಲಿನ ಮೊದಲ ತಂಡ ಎಂಬ ಹೆಸರನ್ನು ಮ್ಯಾಂಚೆಸ್ಟರ್‌ ಯುನೈಟೆಡ್‌ ಗಳಿಸಿತ್ತು. ಕನಿಷ್ಟಪಕ್ಷ ಒಂದು ಇಂಗ್ಲಿಷ್‌ ತಂಡವನ್ನು ಅಂತಿಮ ಪಂದ್ಯವು ಒಳಗೊಂಡಿರುವುದಕ್ಕೆ ಸಂಬಂಧಿಸಿದಂತೆ ಇದು ಐದನೇ ಅನುಕ್ರಮ ವರ್ಷವಾಗಿತ್ತು. 1977, 1984 ಮತ್ತು 1996ರ ಪಂದ್ಯಗಳನ್ನು ಅನುಸರಿಸಿ ಬಂದ ಮೂರು ಹಿಂದಿನ ಚಾಂಪಿಯನ್ಸ್‌ ಲೀಗ್‌ ಅಂತಿಮ ಪಂದ್ಯಗಳಿಗೆ ಸ್ಟೇಡಿಯೋ ಒಲಿಂಪಿಕೊ ಅತಿಥೇಯನಾಗಿತ್ತು. 2008–09ರ ಚಾಂಪಿಯನ್ಸ್‌ ಲೀಗ್‌ನ ವಿಜಯಶಾಲಿಯಾಗಿ ಬಾರ್ಸಿಲೋನಾ ತಂಡವು, ನಂತರ 2008–09ರ UEFA ಕಪ್‌ ವಿಜಯಶಾಲಿಗಳಾದ ಶಾಖ್ತರ್‌ ಡೊನೆಟ್ಸ್‌ಕ್‌ ವಿರುದ್ಧ 2009ರ UEFA ಸೂಪರ್‌ ಕಪ್‌‌‌ನಲ್ಲಿ ಆಟವಾಡಿತು, ಮತ್ತು 2009ರ FIFA ಕ್ಲಬ್‌ ವಿಶ್ವಕಪ್‌‌‌‌ನಲ್ಲಿ UEFAನ್ನು ಪ್ರತಿನಿಧಿಸಿತು. ಚಾಂಪಿಯನ್ಸ್‌ ಲೀಗ್‌ ಅಂತಿಮ ಪಂದ್ಯವನ್ನು ಬಾರ್ಸಿಲೋನಾವು ಗೆದ್ದಿತಾದರೂ, ಅದು ಗೆದ್ದ 8 ದಶಲಕ್ಷ €ನಷ್ಟು ಮೊತ್ತದ ಬಹುಮಾನದ ಹಣವು ಮ್ಯಾಂಚೆಸ್ಟರ್‌ ಯುನೈಟೆಡ್‌ನದಕ್ಕಿಂತ ಕಡಿಮೆಯಾಗಿತ್ತು.
ತಾಣ
ರೋಮ್‌‌‌‌ನಲ್ಲಿನ ಸ್ಟೇಡಿಯೋ ಒಲಿಂಪಿಕೊವನ್ನು 2009ರ UEFA ಚಾಂಪಿಯನ್ಸ್‌ ಲೀಗ್‌ನ ಅಂತಿಮ ಪಂದ್ಯದ ತಾಣವಾಗಿ ಆಯ್ಕೆಮಾಡಲಾಯಿತು. 2006ರ ಅಕ್ಟೋಬರ್‌ 4ರಂದು ಸ್ಲೊವೇನಿಯಾದ ಲ್ಜುಬ್ಲ್‌ಜಾನಾದಲ್ಲಿ ನಡೆದ UEFA ಕಾರ್ಯಕಾರಿ ಸಮಿತಿಯ ಒಂದು ಸಭೆಯಲ್ಲಿ ಈ ನಿರ್ಣಯವು ಹೊರಬಿತ್ತು. 2008ರ ಅಂತಿಮ ಪಂದ್ಯ ಹಾಗೂ 2008 ಮತ್ತು 2009ರ UEFA ಕಪ್‌ನ ಅಂತಿಮ ಪಂದ್ಯಗಳಿಗೆ ಸಂಬಂಧಿಸಿದ ತಾಣದ ಕುರಿತಾಗಿಯೂ ಅದೇ ಸಭೆಯಲ್ಲಿ ನಿರ್ಧರಿಸಿದ ಸಮಿತಿಯು, ಕ್ರೀಡಾಂಗಣ ಸಾಮರ್ಥ್ಯ, ಸುರಕ್ಷತೆ ಹಾಗೂ ಭದ್ರತೆ ಸೌಕರ್ಯಗಳು, ಮತ್ತು ಅದನ್ನು ತಲುಪುವ ವಿಧಾನ ಇವೆಲ್ಲವೂ ಸೇರಿದಂತೆ ಅನೇಕ ಅಂಶಗಳನ್ನು ತನ್ನ ತೀರ್ಮಾನಕ್ಕೆ ಆಧಾರವಾಗಿ ಪರಿಗಣಿಸಿತ್ತು. ಸದರಿ ಕ್ರೀಡಾಸ್ಪರ್ಧೆಯ ವ್ಯಾಪಾರೀ ಆಕರ್ಷಣೆಯನ್ನು ಹೆಚ್ಚಿಸುವ ಸಲುವಾಗಿ, ಒಂದು ಅನನ್ಯವಾದ ದೃಷ್ಟಿಗೋಚರ ಗುರುತನ್ನು 1999ರಿಂದ ಮೊದಲ್ಗೊಂಡು UEFA ಚಾಂಪಿಯನ್ಸ್‌ ಲೀಗ್‌ನ ಅಂತಿಮ ಪಂದ್ಯಕ್ಕೆ ನೀಡುತ್ತಾ ಬರಲಾಗಿದೆ. ರೇಡಿಯೆಂಟ್‌ ಎಂಬ ಹೆಸರಿನ, ಲಂಡನ್‌-ಮೂಲದ ವಿನ್ಯಾಸ ಹಾಗೂ ಬ್ರಾಂಡಿಂಗ್‌ ಸಂಸ್ಥೆಯಿಂದ ವಿನ್ಯಾಸಗೊಳಿಸಲ್ಪಟ್ಟ ಈ ಕ್ರೀಡಾಸ್ಪರ್ಧೆಯ 2009ರ ಅಂತಿಮ ಪಂದ್ಯಕ್ಕೆ ಸಂಬಂಧಿಸಿದ ವಿಷಯವನ್ನು 2008ರ ಅಕ್ಟೋಬರ್‌ 25ರಂದು ಪ್ರಕಟಪಡಿಸಲಾಯಿತು, ಮತ್ತು ವಿಶಿಷ್ಟವಾದ ರೋಮನ್‌‌ ಶೈಲಿಯ ಹಲವಾರು ಪ್ರತಿಕೃತಿಗಳನ್ನು ಇದು ಸಂಯೋಜಿಸಿತ್ತು; ಯುರೋಪಿಯನ್‌ ಚಾಂಪಿಯನ್‌ ಕ್ಲಬ್‌‌ನ ಕಪ್‌‌ನ ಒಂದು ಬಾಹ್ಯರೇಖೆಯ ಸುತ್ತಲೂ ಲಾಂಛನವು ಕೇಂದ್ರೀಕೃತಗೊಂಡಿದ್ದು, ಅದರ ಮೇಲೆ "2009"ನ್ನು ರೋಮನ್‌‌ ಅಂಕಿಗಳಲ್ಲಿ "MMIX" ಎಂಬುದಾಗಿ ಬರೆಯಲಾಗಿತ್ತು; ಪಾರಿತೋಷಕದ ತಳಭಾಗದ ಸುತ್ತಲೂ ವಿಲಕ್ಷಣವಾಗಿ ಚಿತ್ರಿಸಿದ ಒಂದು ಪುಷ್ಪಮಾಲೆಯ ಕೆತ್ತನೆ ಕೆಲಸವಿತ್ತು, ಹಾಗೂ ಹಿನ್ನೆಲೆಯಲ್ಲಿ ಬಯಲು ಚಂದ್ರಾಂಗಣದ ಒಳಾಂಗಣದ ಒಂದು ಸರಳೀಕೃತ ಪ್ರತಿಕೃತಿಯಿತ್ತು. ಒಂದು ಪುಷ್ಪಮಾಲೆಯ ಕೆತ್ತನೆ ಕೆಲಸದಿಂದ ಸುತ್ತುವರೆಯಲ್ಪಟ್ಟಿರುವ UEFA ಚಾಂಪಿಯನ್ಸ್‌ ಲೀಗ್‌ ಲಾಂಛನವನ್ನು ಒಳಗೊಂಡಿರುವ ಒಂದು ಪರ್ಯಾಯ ಲಾಂಛನವನ್ನೂ ಸಹ ಇದೇ ಸಂದರ್ಭದಲ್ಲಿ ಬಿಡುಗಡೆ ಮಾಡಲಾಯಿತು. ಗಾಢ ಕೆಂಪು ಮತ್ತು ರಜತ-ಬಿಳಿಯ ಒಂದು ವರ್ಣವಿನ್ಯಾಸದ ಮೇಲೆ ಇದರ ಸಮಗ್ರ ವಿಷಯವು ಆಧರಿಸಿತ್ತು. 2009ರ ಏಪ್ರಿಲ್‌ 21ರಂದು ಪಾರಿತೋಷಕವನ್ನು ಹಸ್ತಾಂತರಿಸುವ ಒಂದು ಸಮಾರಂಭವನ್ನು ಆಯೋಜಿಸಲಾಯಿತು. ಹಿಂದಿನ ಋತುವಿನ ಚಾಂಪಿಯನ್ನರಾಗಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವನ್ನು ಪ್ರತಿನಿಧಿಸಿದ್ದ ಓಲೆ ಗುನ್ನಾರ್‌ ಸೋಲ್ಸ್ಕ್‌ಜೇರ್‌‌ ಈ ಸಮಾರಂಭದಲ್ಲಿ ಪಾರಿತೋಷಕವನ್ನು UEFA ಅಧ್ಯಕ್ಷ ಮೈಕೇಲ್‌ ಪ್ಲಾಟಿನಿಗೆ ಹಿಂದಿರುಗಿಸಿದ. ಪ್ಲಾಟಿನಿಯು ನಂತರ ಈ ಪಾರಿತೋಷಕವನ್ನು ರೋಮ್‌ನ ಮೇಯರ್‌‌ ಆದ ಗಿಯಾನ್ನಿ ಅಲೆಮಾನ್ನೊ ಎಂಬಾತನಿಗೆ ಅರ್ಪಿಸಿದ. ಅಂತಿಮ ಪಂದ್ಯದ ದಿನದವರೆಗೆ ನಗರದಲ್ಲಿ ಹಾಗೂ ಸುತ್ತಮುತ್ತ ಈ ಪಾರಿತೋಷಕವನ್ನು ಪ್ರದರ್ಶಿಸುವಂತಾಗಲಿ ಎಂಬುದು ಇದರ ಹಿಂದಿನ ಉದ್ದೇಶವಾಗಿತ್ತು. ಈ ಸಮಾರಂಭದಲ್ಲಿ ಉಪಸ್ಥಿತರಿದ್ದ ಇತರ ಗಣ್ಯರೆಂದರೆ, ಇಟಲಿಯ ಫುಟ್‌ಬಾಲ್‌ ಒಕ್ಕೂಟದ ಅಧ್ಯಕ್ಷ ಹಾಗೂ ಉಪಾಧ್ಯಕ್ಷರಾಗಿದ್ದ ಗಿಯಾನ್‌ಕಾರ್ಲೋ ಅಬೆಟ್‌ ಹಾಗೂ ಡೆಮೆಟ್ರಿಯೋ ಆಲ್ಬರ್ಟಿನಿ, ಅಂತಿಮ ಪಂದ್ಯಕ್ಕೆ ಸಂಬಂಧಿಸಿದಂತೆ ರಾಯಭಾರಿಯಾಗಿದ್ದ ಬ್ರೂನೋ ಕಾಂಟಿ, ಮತ್ತು ಇಟಲಿಯ ರಾಷ್ಟ್ರೀಯ ಒಲಿಂಪಿಕ್‌ ಸಮಿತಿಯ ಪರವಾಗಿ ಹಾಜರಿದ್ದ ಎಮಿಲಿಯೋ ಡಿ ಟೊರೋ.
ಪಂದ್ಯದ ಚೆಂಡು
‌ಆದಿದಾಸ್ ಫಿನಾಲೆ ರೋಮ್‌‌ ಎಂಬುದು 2009ರ ಚಾಂಪಿಯನ್ಸ್‌ ಲೀಗ್‌ ಅಂತಿಮ ಪಂದ್ಯಕ್ಕಾಗಿ ಮೀಸಲಾಗಿದ್ದ ಅಧಿಕೃತ ಪಂದ್ಯದ ಚೆಂಡು ಆಗಿತ್ತು. 2001ರಿಂದಲೂ ಚಾಂಪಿಯನ್ಸ್‌ ಲೀಗ್‌ನ ಅಂತಿಮ ಪಂದ್ಯದಲ್ಲಿ ಬಳಸಿಕೊಂಡು ಬರಲಾಗಿದ್ದ "ನಕ್ಷತ್ರ ಚೆಂಡಿನ" ವಿನ್ಯಾಸವನ್ನು ಆಧರಿಸಿದ್ದ ಮತ್ತು UEFA ಚಾಂಪಿಯನ್ಸ್‌ ಲೀಗ್‌ನೊಂದಿಗಿನ ಸಮಾನಾರ್ಥಕ ಪದವಾಗಿದ್ದ ಫಿನಾಲೆ ರೋಮ್‌‌ ಚೆಂಡನ್ನು 2009ರ ಮಾರ್ಚ್‌ 16ರಂದು ಅನಾವರಣಗೊಳಿಸಲಾಯಿತು. ಇದರ ವರ್ಣವಿನ್ಯಾಸವು ಒಂದು ಸಾಂಪ್ರದಾಯಿಕ ರೋಮನ್‌‌ ಬರ್ಗಂಡಿ ಬಣ್ಣವನ್ನು ಒಳಗೊಂಡಿದ್ದು, ನಕ್ಷತ್ರಗಳ ಸುತ್ತ ಒಂದು ಬಂಗಾರದ ಬಣ್ಣದ ಅಂಚನ್ನು ಹೊಂದಿತ್ತು. ಆದಿದಾಸ್‌ ಯುರೋಪಾಸ್‌ ಹಾಗೂ ಅದಕ್ಕೂ ಮುಂಚಿನ ಆದಿದಾಸ್‌ ಟೀಮ್‌ಗೀಸ್ಟ್‌ ಚೆಂಡು ಹೊಂದಿದ್ದ ಅದೇ ತೊಗಲು ಪಟ್ಟಿಯ ಚೂರಿನ ವಿನ್ಯಾಸವನ್ನು ಈ ಚೆಂಡು ಬಳಸಿತ್ತು, ಮತ್ತು ಅದೇ ಉಷ್ಣದ ಬಂಧಕ ಪ್ರಕ್ರಿಯೆಯನ್ನು ತೊಗಲಿನ ಪಟ್ಟಿಗಳನ್ನು ಪರಸ್ಪರ ಜೋಡಿಸಲು ಬಳಸಲಾಗಿತ್ತು. ಚೆಂಡಿನ ಮೇಲ್ಮೈಯು ಯುರೋಪಾಸ್‌ನೊಂದಿಗೆ ಮೊದಲಿಗೆ ಪರಿಚಯಿಸಲ್ಪಟ್ಟಂತೆ ಅದೇ "PSC-ಸಂಯೋಜನಾ ವಿನ್ಯಾಸ"ವನ್ನು ಒಳಗೊಂಡಿತ್ತು; ಚೆಂಡಿನ ಮೇಲ್ಮೈಯನ್ನು ಸಾವಿರಾರು ಸಂಖ್ಯೆಯ ಪುಟ್ಟಪುಟ್ಟ ಗುಳ್ಳೆಗಳು ಆವರಿಸಿದ್ದವು. ಬೂಟು ಹಾಗೂ ಚೆಂಡಿನ ನಡುವಿನ ಹಿಡಿತವನ್ನು ಸುಧಾರಿಸಲು ಈ ರೀತಿಯ ವಿನ್ಯಾಸವನ್ನು ಮಾಡಲಾಗಿತ್ತು.
ಕಿಟ್‌ಗಳು
ಅಧಿಕೃತವಾದ "ತವರಿನ" ತಂಡವೆಂದು ಹೆಸರಿಸಲ್ಪಟ್ಟಿದ್ದ ಬಾರ್ಸಿಲೋನಾ ತಂಡಕ್ಕೆ ಅಂತಿಮ ಪಂದ್ಯಕ್ಕೆ ಸಂಬಂಧಿಸಿದ ಕಿಟ್‌ಗಳ ಮೊದಲ ಆಯ್ಕೆಯನ್ನು ನೀಡಲಾಯಿತು ಮತ್ತು ತಮ್ಮ ಕೆಂಪು ಮತ್ತು ನೀಲಿಬಣ್ಣದ ಅರ್ಧಕ್ಕಿಳಿಸಲಾದ ಸಾಂಪ್ರದಾಯಿಕ ಅಂಗಿಗಳನ್ನು ಧರಿಸಲು ಆಯ್ದುಕೊಳ್ಳುವ ಸ್ವಾತಂತ್ರ್ಯವನ್ನು ಅವರಿಗೆ ನೀಡಲಾಯಿತು. ಬಾರ್ಸಿಲೋನಾದ ತವರಿನ ಕಿಟ್‌ಗಳು ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ತವರಿನ ಕಿಟ್‌ ಮತ್ತು ಯುರೋಪಿಯನ್‌‌ ತಂಡದ ಪರಾಂಗಣ ಕಿಟ್‌ಗಳೆರಡರೊಂದಿಗೂ ಬಣ್ಣದ ವಿಷಯದಲ್ಲಿ ಪರಸ್ಪರ ಹೊಂದಿಕೆಯಾಗದೇ ಹೋದುದರಿಂದ, ಯುರೋಪಿಯನ್‌ ಕಪ್‌ನ ಅಂತಿಮ ಪಂದ್ಯವೊಂದರಲ್ಲಿ ರೆಡ್‌ ಡೆವಿಲ್‌ಗಳು ಮೊದಲ ಬಾರಿಗೆ ತಮ್ಮ ಬಿಳಿಯ ಸ್ವದೇಶೀ ಪರಾಂಗಣ ಕಿಟ್‌ನ್ನು ಧರಿಸಿದರು. 1968ರಲ್ಲಿ ನಡೆದ ಬೆನ್ಫಿಕಾ ತಂಡದ ವಿರುದ್ಧದ ತಮ್ಮ ಮೊದಲ ಯುರೋಪಿಯನ್‌ ಕಪ್‌ನ ಅಂತಿಮ ಪಂದ್ಯದಲ್ಲಿ ಅವರು ನೀಲಿಯನ್ನು ಧರಿಸಿದ್ದರು, ಆದರೆ 1999 ಮತ್ತು 2008ರಲ್ಲಿ ನಡೆದ ತಮ್ಮ ತೀರಾ ಇತ್ತೀಚಿನ ಅಂತಿಮ ಪಂದ್ಯಗಳೆರಡಕ್ಕೂ ಅವರು ಕೆಂಪನ್ನು ಧರಿಸಿದ್ದರು. ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವು ಬಾರ್ಸಿಲೋನಾ ತಂಡದ ವಿರುದ್ಧದ ಹಿಂದಿನ ಐದು ಪಂದ್ಯಗಳಲ್ಲಿ ಬಿಳಿಯನ್ನು ಧರಿಸಿದ್ದು, 1984ರಲ್ಲಿ ನಡೆದ ಅವುಗಳ ಪೈಕಿಯ ಒಂದು ಪಂದ್ಯವನ್ನು 2–0 ಗೋಲುಗಳಲ್ಲಿ ಸೋತಿತ್ತು. 1991ರ ಕಪ್‌ನ ವಿಜಯಶಾಲಿಗಳ ಕಪ್‌ನ ಅಂತಿಮ ಪಂದ್ಯದಲ್ಲಿನ ವಿಜಯವು ಬಿಳಿ ಬಣ್ಣ ಧರಿಸಿದ್ದಾಗಿನ ಅವರ ಏಕೈಕ ವಿಜಯ ದಾಖಲಾಗಿತ್ತು. ಇತರ ಮೂರು ಪಂದ್ಯಗಳ ಪೈಕಿ ಎರಡು ಪಂದ್ಯಗಳು 3–3 ಗೋಲುಗಳು ಮತ್ತು ಒಂದು ಪಂದ್ಯವು 0–0 ಗೋಲುಗಳೊಂದಿಗೆ ಸರಿಸಮ ಪಂದ್ಯಗಳೆನಿಸಿಕೊಂಡಿದ್ದವು. ಮತ್ತೊಂದೆಡೆ ಬಾರ್ಸಿಲೋನಾ ತಂಡವು ತನ್ನ ಐದು ಯುರೋಪಿಯನ್‌ ಕಪ್‌ ಅಂತಿಮ ಪಂದ್ಯಗಳ ಪೈಕಿ ಎರಡನ್ನು ಗೆದ್ದಿತ್ತು - 1992ರಲ್ಲಿ ಸ್ಯಾಂಪ್‌ಡೋರಿಯಾ ತಂಡದ ಮೇಲಿನ ತನ್ನ ವಿಜಯದಲ್ಲಿ ತಂಡವು ಕಿತ್ತಳೆ ವರ್ಣವನ್ನು ಧರಿಸಿದ್ದರೆ, ತೀರಾ ಇತ್ತೀಚೆಗೆ 2006ರಲ್ಲಿ ನಡೆದ ಆರ್ಸೆನಾಲ್‌ ತಂಡದ ವಿರುದ್ಧದ ಪಂದ್ಯದಲ್ಲಿ ತನ್ನ ನೀಲಿ ಮತ್ತು ಕೆಂಪು ಪಟ್ಟೆಗಳ ದಿರಿಸನ್ನು ತಂಡದ ಸದಸ್ಯರು ಧರಿಸಿದ್ದರು. ಆದಾಗ್ಯೂ, ಬಿಳಿ ದಿರಿಸನ್ನು ಧರಿಸಿದ್ದ ತಂಡಗಳ ವಿರುದ್ಧವಾಗಿ ಬಾರ್ಸಿಲೋನಾ ತಂಡವು ತನ್ನ ಎರಡು ಯುರೋಪಿಯನ್‌ ಕಪ್‌ ಅಂತಿಮ ಪಂದ್ಯಗಳನ್ನು ತಂಡವು ಸೋಲಬೇಕಾಗಿ ಬಂತು. ಅವೆಂದರೆ: 1986ರಲ್ಲಿ ನಡೆದ ಸ್ಟೀಯುವಾ ಬ್ಯೂಕರೆಸ್ಟಿ ವಿರುದ್ಧದ ಪಂದ್ಯ ಮತ್ತು 1994ರಲ್ಲಿ ನಡೆದ ಮಿಲಾನ್‌ ವಿರುದ್ಧದ ಪಂದ್ಯ.
ಉದ್ಘಾಟನಾ ಸಮಾರಂಭ
ರೋಮ್‌ನ ಬಯಲು ಚಂದ್ರಾಂಗಣದ ಮೇಲಿರುವ ಆರ್ಕೋ ಡಿ ಕಾನ್‌ಸ್ಟಾಂಟಿನೋ ಹಾಗೂ ಪಾರ್ಕೋ ಡಿ ಕೊಲ್ಲೆ ಒಪಿಯೋ ನಲ್ಲಿ UEFA ಚಾಂಪಿಯನ್ನರ ಉತ್ಸವದ ಉದ್ಘಾಟನೆಯಾಗುವುದರೊಂದಿಗೆ, 2009ರ UEFA ಚಾಂಪಿಯನ್ಸ್‌ ಲೀಗ್‌ನ ಅಂತಿಮ ಪಂದ್ಯವು ಅಧಿಕೃತವಾಗಿ ಉದ್ಘಾಟನೆಗೊಂಡಿತು. ಚಾಂಪಿಯನ್ನರ ಉತ್ಸವವು 2009ರ ಮೇ 23ರಂದು ಇಟಲಿಯ ಹಿಂದಿನ ಅಂತರರಾಷ್ಟ್ರೀಯ ಗೋಲುರಕ್ಷಕನಾದ ಲ್ಯೂಕಾ ಮಾರ್ಚೆಗಿಯಾನಿಯಿಂದ ಉದ್ಘಾಟಿಸಲ್ಪಟ್ಟು, ಅಂತಿಮ ಪಂದ್ಯದ ದಿನದ ಅಪರಾಹ್ನದವರೆಗೂ ನಡೆಯಿತು. ರೂಡ್‌ ಗಲ್ಲಿಟ್‌ ಎಂಬಾತನಿಂದ ತರಬೇತು ಪಡೆದಿದ್ದ ಒಂದು ಯುರೋಪಿಯನ್‌ ತಂಡ ಹಾಗೂ ಅಲೆಸಾಂಡ್ರೋ ಕೋಸ್ಟಕರ್ಟಾ ಮತ್ತು ಅಂತಿಮ ಪಂದ್ಯದ ರಾಯಭಾರಿಯಾದ ಬ್ರೂನೋ ಕಾಂಟಿ ಇವರುಗಳನ್ನು ಒಳಗೊಂಡಿದ್ದ ಅಖಿಲ-ಇಟಲಿಯ ತಂಡವೊಂದರ ನಡುವಿನ ಒಂದು ಫುಟ್‌ಬಾಲ್‌ ಪಂದ್ಯದೊಂದಿಗೆ ಈ ಉತ್ಸವವು ಸಮಾಪ್ತವಾಯಿತು. ಚಾಂಪಿಯನ್ನರ ಉತ್ಸವದ ಇತರ ಆಕರ್ಷಣೆಗಳಲ್ಲಿ, ಎರಡೂ ಕ್ಲಬ್ಬುಗಳಿಗೆ ಸೇರಿದ ಪ್ರತಿನಿಧಿಗಳಿಂದ (ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡಕ್ಕೆ ಸಂಬಂಧಿಸಿದಂತೆ ಬ್ರಿಯಾನ್‌ ರಾಬ್ಸನ್‌ ಹಾಗೂ ಓಲೆ ಗುನ್ನಾರ್‌ ಸೋಲ್ಸ್ಕ್‌ಜೇರ್‌‌ ಮತ್ತು ಬಾರ್ಸಿಲೋನಾ ತಂಡಕ್ಕೆ ಸಂಬಂಧಿಸಿದಂತೆ ಹ್ರಿಸ್ಟೋ ಸ್ಟಾಯ್ಖೋವ್‌) ನೀಡಲ್ಪಟ್ಟ ದರ್ಶನ-ಪ್ರದರ್ಶನಗಳು, ಪ್ರದರ್ಶನದಲ್ಲಿದ್ದ ಹಿಂದಿನ UEFA ಚಾಂಪಿಯನ್ಸ್‌ ಲೀಗ್‌ ಪಂದ್ಯಾವಳಿಗಳು ಮತ್ತು ಯುರೋಪಿಯನ್‌ ಚಾಂಪಿಯನ್‌ ಕ್ಲಬ್‌‌ನ ಕಪ್‌‌ನ ಚಿರಸ್ಮರಣೀಯ ವಸ್ತುಗಳನ್ನು ಒಳಗೊಂಡಿದ್ದ ವಸ್ತುಪ್ರದರ್ಶನಗಳು ಸೇರಿದ್ದವು. ಸ್ವತಃ ಪಂದ್ಯಕ್ಕೆ ಮುಂಚಿತವಾಗಿ, ತತ್‌ಕ್ಷಣವೇ ಅಂತಿಮ ಪಂದ್ಯದ ಉದ್ಘಾಟನಾ ಸಮಾರಂಭವೂ ಬಂದಿತು. ರಸ್ಟಾವಿ ಎನ್‌ಸೆಂಬಲ್‌ ನೃತ್ಯ ತಂಡದ 64 ಸದಸ್ಯರು UEFA ಚಾಂಪಿಯನ್ಸ್‌ ಲೀಗ್‌ನ ಸ್ತುತಿಗೀತೆಯ ಒಂದು ಮಾರ್ಪಾಡುಗೊಂಡ ರೂಪಕ್ಕೆ ಒಂದು ನೃತ್ಯಸಂಯೋಜಿತ ವಾಡಿಕೆಯ ಕಾರ್ಯಕ್ರಮವನ್ನು ಪ್ರಸ್ತುತಪಡಿಸುವುದರೊಂದಿಗೆ ಸಮಾರಂಭವು ಪ್ರಾರಂಭವಾಯಿತು. ಸದರಿ ವಾಡಿಕೆಯ ನೃತ್ಯಕಾರ್ಯಕ್ರಮದ ಸಮಾಪ್ತಿಯೊಂದಿಗೆ ಆಟಗಾರರು ಸುರಂಗದಿಂದ ಹೊರಹೊಮ್ಮಿದರು. ಇಟಲಿಯ ತಾರಸ್ವರದ ಗಾಯಕನಾದ ಆಂಡ್ರಿಯಾ ಬೊಸೆಲ್ಲಿಯು, ಗ್ಲೇಡಿಯೇಟರ್‌‌ ಚಲನಚಿತ್ರಕ್ಕೆ ಸಂಬಂಧಿಸಿದ ಧ್ವನಿಪಥದಿಂದ ಆಯ್ದುಕೊಂಡ ಅರ್ಥ್‌‌ ಎಂಬ ಗೀತೆಯನ್ನು ಆಧರಿಸಿದ್ದ Il ಗ್ಲೇಡಿಯೇಟರೆ‌‌ ಎಂಬ ಹಾಡನ್ನು ಹಾಡುತ್ತಾ ಅವರ ಜೊತೆಗೂಡಿದ. ಇದಾದ ನಂತರ ಬೊಸೆಲ್ಲಿಯು UEFA ಚಾಂಪಿಯನ್ಸ್‌ ಲೀಗ್‌ನ ಸ್ತುತಿಗೀತೆಗೆ ಸಂಬಂಧಿಸಿದ ಹಿಮ್ಮೇಳನದ ಗಾಯನವನ್ನು ಪ್ರಸ್ತುತಪಡಿಸಿದ.
ಪಾರಿತೋಷಕ ಪ್ರದಾನ
ಅಂತಿಮ ಸೀಟಿಯಲ್ಲಿ, ಬಾರ್ಸಿಲೋನಾ ತಂಡದ ವ್ಯವಸ್ಥಾಪಕನಾದ ಜೋಸೆಫ್‌ ಗೌರ್ಡಿಯೋಲಾ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ಆಟಗಾರರ ಪೈಕಿ ಪ್ರತಿಯೊಬ್ಬರಿಗೂ ತನ್ನ ಅನುಕಂಪಗಳನ್ನು ಸೂಚಿಸಿದರೆ, ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ಹಿಂದಿನ ದಾಳಿ ರಕ್ಷಕ ಆಟಗಾರನಾದ ಗೆರಾರ್ಡ್‌ ಪಿಕೆತನ್ನ ಹಿಂದಿನ ತಂಡದ-ಸಹವರ್ತಿಗಳೊಂದಿಗೆ ಆಪ್ತವಾಗಿ ನಡೆದುಕೊಂಡ. ಚಪ್ಪಾಳೆ ತಟ್ಟಿಕೊಂಡು ತಂತಮ್ಮ ಅಭಿಮಾನಿಗಳೆಡೆಗೆ ಮೆಚ್ಚುಗೆಯನ್ನು ಸೂಚಿಸಲು ಎರಡೂ ತಂಡಗಳು ಕ್ರೀಡಾಂಗಣದ ಎರಡೂ ತುದಿಗಳಿಗೆ ಸರಿದವು. ಪಂದ್ಯ ತೀರ್ಪುಗಾರನಾದ ಮಾಸ್ಸಿಮೊ ಬುಸಾಕಾ ಹಾಗೂ ಅವನ ಸಹಾಯಕರು ಅಂತಿಮ ಪಂದ್ಯದ ತಮ್ಮ ಸ್ಮರಣಿಕೆಗಳನ್ನು ಸ್ವೀಕರಿಸಿದರು. 2008ರಲ್ಲಿ ಇಂಗ್ಲಿಷ್‌ ಆಟಗಾರರು ತಮ್ಮ ಎದುರಾಳಿಗಳಾದ ಚೆಲ್ಸಿಯಾ ತಂಡದ ಸದಸ್ಯರಿಗೆ ತೋರಿದ ಗೌರವದ ರೀತಿಯಲ್ಲಿಯೇ, ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ಆಟಗಾರರಿಗಾಗಿ ಬಾರ್ಸಿಲೋನಾ ತಂಡದ ಆಟಗಾರರು ಒಂದು ಗೌರವ ರಕ್ಷೆಯನ್ನು ಸಲ್ಲಿಸಿದರು. ತಂಡದ ವ್ಯವಸ್ಥಾಪಕನಾದ ಅಲೆಕ್ಸ್‌ ಫರ್ಗ್ಯೂಸನ್‌, ಹಾಗೂ ತಂಡದ ನಾಯಕನಾದ ರಯಾನ್‌ ಗಿಗ್ಸ್‌‌ ನೇತೃತ್ವದಲ್ಲಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವು ವಿಶೇಷವಾಗಿ ನಿರ್ಮಿಸಲ್ಪಟ್ಟಿದ್ದ ವೇದಿಕೆಯನ್ನೇರಿ, UEFA ಅಧ್ಯಕ್ಷ ಮೈಕೇಲ್‌ ಪ್ಲಾಟಿನಿ ಹಾಗೂ ಕಾರ್ಯದರ್ಶಿ ಡೇವಿಡ್‌ ಟೇಲರ್‌‌‌ರಿಂದ ತನ್ನ ಉಪಾಂತ-ವಿಜಯಿ ಪದಕಗಳನ್ನು ಸ್ವೀಕರಿಸಿತು. ಈ ಸಂದರ್ಭದಲ್ಲಿ ಉಪಸ್ಥಿತರಿದ್ದ ಗಣ್ಯವ್ಯಕ್ತಿಗಳಲ್ಲಿ ಈ ಕೆಳಕಂಡವರು ಸೇರಿದ್ದರು: ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ಮುಖ್ಯ ಕಾರ್ಯನಿರ್ವಾಹಕ ಡೇವಿಡ್‌ ಗಿಲ್‌; ದಿ ಫುಟ್‌ಬಾಲ್‌ ಅಸೋಸಿಯೇಷನ್‌‌ನ ಅಧ್ಯಕ್ಷ ಪ್ರಿನ್ಸ್‌ ವಿಲಿಯಂ, ಮತ್ತು ಸಭಾಪತಿ ಲಾರ್ಡ್‌ ಟ್ರೈಸ್‌ಮನ್‌; ಬಾರ್ಸಿಲೋನಾ ಅಧ್ಯಕ್ಷ ಜೋವನ್‌ ಲಪೋರ್ಟಾ; ಸ್ಪೇನ್‌ನ Iನೇ ಜುವಾನ್‌ ಕಾರ್ಲೋಸ್‌ ‌; ರಾಯಲ್‌ ಸ್ಪ್ಯಾನಿಷ್‌ ಫುಟ್‌ಬಾಲ್‌ ಫೆಡರೇಷನ್‌ ಅಧ್ಯಕ್ಷ ಏಂಜಲ್‌ ಮಾರಿಯಾ ವಿಲ್ಲಾರ್‌‌; ಮತ್ತು ಇಟಲಿಯ ಪ್ರಧಾನ ಮಂತ್ರಿ ಸಿಲ್ವಿಯೋ ಬೆರ್ಲುಸ್ಕೋನಿ. ಪ್ಲಾಟಿನಿಯಿಂದ ಫರ್ಗ್ಯೂಸನ್‌ ಕೂಡ ಒಂದು ಸ್ಮರಣಾರ್ಥ ಫಲಕವನ್ನು ಸ್ವೀಕರಿಸಿದನಾದರೂ, ತಕ್ಷಣವೇ ಅದನ್ನು ಗಿಗ್ಸ್‌‌ಗೆ ಹಸ್ತಾಂತರಿಸಿದ‌. ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ಆಟಗಾರರಿಗೆ ತನ್ನ ಅನುಕಂಪಗಳನ್ನು ಸೂಚಿಸಿದ ನಂತರ ಜೋವನ್‌ ಲಪೋರ್ಟಾ ಬಾರ್ಸಿಲೋನಾ ತಂಡವನ್ನು ಸೇರಿಕೊಂಡು ಅವರನ್ನು ವೇದಿಕೆಯೆಡೆಗೆ ಕರೆದೊಯ್ದ. ವ್ಯವಸ್ಥಾಪಕ ಗೌರ್ಡಿಯೋಲಾ ನಿಕಟವಾದ್ದುಕೊಂಡು ಅವರನ್ನು ಹಿಂಬಾಲಿಸಿದ. ಪ್ಲಾಟಿನಿಯಿಂದ ಪದಕವೊಂದನ್ನು ಸ್ವೀಕರಿಸುವುದಕ್ಕೆ ಮುಂಚಿತವಾಗಿ, ಬಾರ್ಸಿಲೋನಾ ತಂಡದ ಸ್ಮರಣಾರ್ಥ ಫಲಕವನ್ನು ಲಪೋರ್ಟಾ ಸ್ವೀಕರಿಸಿದ. ಬಾರ್ಸಿಲೋನಾ ತಂಡದ ಸದಸ್ಯರೆಲ್ಲರೂ ತಂತಮ್ಮ ಪದಕಗಳನ್ನು ಸ್ವೀಕರಿಸಿದ ನಂತರ, ಯುರೋಪಿಯನ್‌ ಚಾಂಪಿಯನ್‌ ಕ್ಲಬ್‌‌ನ ಕಪ್‌‌ನ್ನು ಕಾರ್ಲ್ಸ್‌ ಪಯೋಲ್‌‌‌‌ಗೆ ಪ್ರದಾನ ಮಾಡಲು ಪ್ಲಾಟಿನಿಯು ವೇದಿಕೆಯ ಮುಂಭಾಗಕ್ಕೆ ಸಾಗಿದ. ತನ್ನ ತಂಡವನ್ನು ಮೈದಾನದ ಸುತ್ತ ಗೌರವದ ಸುತ್ತುವಿಕೆಗೆ ಕೊಂಡೊಯ್ಯುವುದಕ್ಕಿಂತ ಮುಂಚಿತವಾಗಿ, UEFA ಚಾಂಪಿಯನ್ಸ್‌ ಲೀಗ್‌ನ ಸ್ತುತಿಗೀತೆಯ ಹಿಮ್ಮೇಳವು ಹೊಮ್ಮುತ್ತಿದ್ದಂತೆ ಮತ್ತು ಬಂಗಾರದ ಬಣ್ಣದ ಕಾಗದದ ಚೂರುಗಳ ಸಿಡಿಯುವಿಕೆಯಾಗುತ್ತಿದ್ದಂತೆ, ಬಾರ್ಸಿಲೋನಾ ತಂಡದ ನಾಯಕ ಪಾರಿತೋಷಕವನ್ನು ಒಡನೆಯೇ ಎತ್ತರದಲ್ಲಿ ಎತ್ತಿಹಿಡಿದ.
ಅಂಕಿಅಂಶಗಳು
!width=70 | ಬಾರ್ಸಿಲೋನಾ !width=70 | ಮ್ಯಾಂಚೆಸ್ಟರ್‌ ಯುನೈಟೆಡ್‌
ಬಹುಮಾನಗಳು
ಚಾಂಪಿಯನ್ಸ್‌ ಲೀಗ್‌ನ ಅಂತಿಮ ಪಂದ್ಯವನ್ನು ತಲುಪಿದ್ದಕ್ಕಾಗಿ ಎರಡೂ ತಂಡಗಳು ಗಣನೀಯ ಪ್ರಮಾಣದ ಹಣಕಾಸು ರೂಪದ ಬಹುಮಾನಗಳನ್ನು ಪಡೆದವು. ಆದಾಗ್ಯೂ, ಪಂದ್ಯವನ್ನು ಸೋತ ಹೊರತಾಗಿಯೂ, ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವು 2008–09ರ ಚಾಂಪಿಯನ್ಸ್‌ ಲೀಗ್‌ಗೆ ಸಂಬಂಧಿಸಿದ ತನ್ನ ಪ್ರಚಾರದಿಂದ ಹೆಚ್ಚಿನ ಮೊತ್ತದ ಹಣವನ್ನು ಗಳಿಸಿತು. ಬಾರ್ಸಿಲೋನಾ ತಂಡವು ಗಳಿಸಿದ 30.968 ದಶಲಕ್ಷ €ನಷ್ಟು ಮೊತ್ತಕ್ಕೆ ಹೋಲಿಸಿದಾಗ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವು ಗಳಿಸಿದ 38.281 ದಶಲಕ್ಷ € ಮೊತ್ತವು ಅಧಿಕವಾಗಿತ್ತು. ಸ್ಪರ್ಧೆಯ ಗುಂಪಿನ ಹಂತದಲ್ಲಿದ್ದ ಎಲ್ಲಾ 32 ತಂಡಗಳು ಸ್ಪರ್ಧೆಯಲ್ಲಿ ಭಾಗವಹಿಸಿದ ಕಾರಣಕ್ಕಾಗಿ 3 ದಶಲಕ್ಷ €ನಷ್ಟು ಹಣವನ್ನು ಮತ್ತು ಗುಂಪಿನ ಹಂತದ ಪಂದ್ಯಗಳಲ್ಲಿ ಭಾಗವಹಿಸಿದ್ದಕ್ಕಾಗಿ 2.4 ದಶಲಕ್ಷ €ನಷ್ಟು ಹಣವನ್ನು ಸ್ವೀಕರಿಸಿದವು. ಅಷ್ಟೇ ಅಲ್ಲ, ಪ್ರತಿ ಪಂದ್ಯದಲ್ಲಿನ ತಮ್ಮ ನಿರ್ವಹಣೆಗಳನ್ನು ಆಧರಿಸಿ ಹೆಚ್ಚುವರಿ ಬೋನಸ್‌ ಮೊತ್ತಗಳನ್ನು ಅವು ಸ್ವೀಕರಿಸಿದವು (ಪ್ರತಿ ಗೆಲುವಿಗೆ 600,000 €ನಷ್ಟು ಮೊತ್ತ ಹಾಗೂ ಪ್ರತಿ ಸರಿಸಮ ಪಂದ್ಯಕ್ಕೆ 300,000 €ನಷ್ಟು ಮೊತ್ತ). ತನ್ನ ನಾಲ್ಕು ಗೆಲುವುಗಳು ಹಾಗೂ ಒಂದು ಸರಿಸಮ ಪಂದ್ಯಕ್ಕಾಗಿ ಬಾರ್ಸಿಲೋನಾ ತಂಡವು 2.7 ದಶಲಕ್ಷ €ನಷ್ಟು ಮೊತ್ತದ ಒಂದು ನಿರ್ವಹಣಾ ಬೋನಸ್ಸನ್ನು ಸ್ವೀಕರಿಸಿದರೆ, ತನ್ನ ಎರಡು ಗೆಲುವುಗಳು ಮತ್ತು ನಾಲ್ಕು ಸರಿಸಮ ಪಂದ್ಯಗಳಿಗಾಗಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವು 2.4 ದಶಲಕ್ಷ €ನಷ್ಟು ಮೊತ್ತದ ನಿರ್ವಹಣಾ ಬೋನಸ್ಸನ್ನು ಸ್ವೀಕರಿಸಿತು. ನಂತರ ಎರಡೂ ತಂಡಗಳು ಅಂತಿಮ ಪಂದ್ಯಕ್ಕೆ ಒಯ್ಯುವ ಸುತ್ತುಗಳಲ್ಲಿನ ತಮ್ಮ ಪಾಲ್ಗೊಳ್ಳುವಿಕೆಗಾಗಿ ಒಟ್ಟಾರೆಯಾಗಿ 7.7 ದಶಲಕ್ಷ €ನಷ್ಟು ಮೊತ್ತದ ಹಣವನ್ನೂ ಸ್ವೀಕರಿಸಿದವು; ಅದೇನೇ ಇರಲಿ, ಅಂತಿಮ ಪಂದ್ಯವನ್ನು ಗೆದ್ದಿದ್ದಕ್ಕಾಗಿ ಬಾರ್ಸಿಲೋನಾ ತಂಡವು 7 ದಶಲಕ್ಷ €ನಷ್ಟು ಒಂದು ಗೆಲುವಿನ ಬೋನಸ್‌ ಹಣವನ್ನು ಸ್ವೀಕರಿಸಿದರೆ, ಉಪಾಂತ-ವಿಜಯಿಯಾಗಿ ಸಮಾಪ್ತಿಗೊಳಿಸಿದ್ದಕ್ಕಾಗಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವು 4 ದಶಲಕ್ಷ €ನಷ್ಟು ಮೊತ್ತವನ್ನು ಸ್ವೀಕರಿಸಿತು. ತಂಡಗಳ ಹಣಕಾಸಿನ ಬಹುಮಾನಗಳ ನಡುವಿನ ಅತಿದೊಡ್ಡ ವ್ಯತ್ಯಾಸವು, ತಂಡಗಳ ತವರಿನ ದೇಶಗಳಲ್ಲಿನ ದೂರದರ್ಶನ ಮಾರುಕಟ್ಟೆಯ ಮೌಲ್ಯವನ್ನು ಆಧರಿಸಿದ, ಮಾರುಕಟ್ಟೆಯ ಒಟ್ಟು ಜೂಜುಹಣದಲ್ಲಿನ ತಂಡದ ಪಾಲಿನ ಒಂದು ಪರಿಣಾಮವಾಗಿ ಬಂತು. ಸ್ಪರ್ಧೆಯಲ್ಲಿನ ಇಂಗ್ಲಿಷ್‌ ತಂಡಗಳ ಪೈಕಿಯ ಅತ್ಯಂತ ಯಶಸ್ವೀ ತಂಡವಾಗಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವು, ಇಂಗ್ಲಿಷ್‌ ತಂಡಗಳಿಗಾಗಿ ಮೀಸಲಿರಿಸಲಾಗಿದ್ದ ಸರಿಸುಮಾರು 55.5 ದಶಲಕ್ಷ €ನಷ್ಟು ಮೊತ್ತದ ಪೈಕಿ ಮಹೋನ್ನತವಾದ ಪಾಲನ್ನು (18.781 ದಶಲಕ್ಷ €) ಸ್ವೀಕರಿಸಿತು. ಆದಾಗ್ಯೂ, ಸ್ಪರ್ಧೆಯಲ್ಲಿನ ಸ್ಪ್ಯಾನಿಷ್‌ ತಂಡಗಳ ಪೈಕಿ ಬಾರ್ಸಿಲೋನಾ ತಂಡವು ಅತ್ಯಂತ ಯಶಸ್ವೀ ತಂಡವಾಗಿತ್ತಾದರೂ, ಹಿಂದಿನ ಋತುವಿನ ಲಾ ಲಿಗಾದಲ್ಲಿ ಅದು ಮೂರನೇ ಸ್ಥಾನದಲ್ಲಿ ಸಮಾಪ್ತಿಗೊಳಿಸಿತ್ತು. ಈ ಹಿನ್ನೆಲೆಯಲ್ಲಿ ನಾಲ್ಕು ಸ್ಪ್ಯಾನಿಷ್‌ ಕ್ಲಬ್ಬುಗಳಿಗೆ ನೀಡಲಾಗಿದ್ದ 33.8 ದಶಲಕ್ಷ €ನಷ್ಟು ಮೊತ್ತದ ಪೈಕಿ ಎರಡನೇ-ಅತಿಕಡಿಮೆ ಪಾಲನ್ನು ಬಾರ್ಸಿಲೋನಾ ತಂಡವು ಸ್ವೀಕರಿಸಿ, ತವರಿಗೆ 8.168 ದಶಲಕ್ಷ €ನಷ್ಟು ಮೊತ್ತವನ್ನು ಕೊಂಡೊಯ್ದಿತು. UEFA ಚಾಂಪಿಯನ್ಸ್‌ ಲೀಗ್‌ನ ವಿಜಯಶಾಲಿಗಯಾಗಿ ಬಹುಮಾನದ ಹಣದ ರೂಪದಲ್ಲಿ ಸುಮಾರು 31 ದಶಲಕ್ಷ €ನಷ್ಟು ಮೊತ್ತವನ್ನು ಸ್ವೀಕರಿಸುವುದರ ಜೊತೆಗೆ ಬಾರ್ಸಿಲೋನಾ ತಂಡವು 2009ರ UEFA ಸೂಪರ್‌ ಕಪ್‌‌‌‌ನಲ್ಲಿ ಸ್ಪರ್ಧಿಸಿತು. 2009ರ ಆಗಸ್ಟ್‌ 28ರಂದು ಮೊನಾಕೋದಲ್ಲಿನ ಸ್ಟೇಡ್‌ ಲೂಯಿಸ್‌ IIನಲ್ಲಿ ನಡೆದ ಈ ಪಂದ್ಯದಲ್ಲಿ 2008–09ರ UEFA ಕಪ್‌‌‌ನ ವಿಜಯಶಾಲಿಗಳಾದ ಶಾಖ್ತರ್‌ ಡೊನೆಟ್ಸ್‌ಕ್‌ ತಂಡವನ್ನು ಅದು 1–0 ಗೋಲಿನಿಂದ ಸೋಲಿಸಿತು, ಮತ್ತು ಅಬು ಧಾಬಿಯಲ್ಲಿ ನಡೆದ 2009ರ FIFA ಕ್ಲಬ್‌ ವಿಶ್ವಕಪ್‌ ಪಂದ್ಯದಲ್ಲಿ ಭಾಗವಹಿಸಿದ ಬಾರ್ಸಿಲೋನಾ ತಂಡವು ಅಂತಿಮ ಪಂದ್ಯದಲ್ಲಿ ಅರ್ಜೆಂಟೀನಾದ ಎಸ್ಟುಡಿಯೆಂಟೆಸ್‌ ತಂಡವನ್ನು ಸೋಲಿಸಿತು.
ಬಾಹ್ಯ ಕೊಂಡಿಗಳು
commons:Category:UEFA Champions League Final 2009
ವರ್ಗ:UEFA ಚಾಂಪಿಯನ್ಸ್‌ ಲೀಗ್‌ ಅಂತಿಮ ಪಂದ್ಯಗಳು ವರ್ಗ:2008–09 UEFA ಚಾಂಪಿಯನ್ಸ್‌ ಲೀಗ್‌ ವರ್ಗ:ರೋಮ್‌ನಲ್ಲಿನ ಫುಟ್‌ಬಾಲ್‌ ಕ್ರೀಡೆ ವರ್ಗ:ಇಟಲಿಯಿಂದ ಆಯೋಜಿಸಲ್ಪಟ್ಟ ಅಂತರರಾಷ್ಟ್ರೀಯ ಕ್ಲಬ್‌ ಫುಟ್‌ಬಾಲ್‌ (ಸಾಕರ್‌) ಸ್ಪರ್ಧೆಗಳು ವರ್ಗ:ಅಸೋಸಿಯೇಷನ್‌ ಫುಟ್‌ಬಾಲ್‌ನಲ್ಲಿನ 2009 ವರ್ಗ:ಇಟಲಿಯಲ್ಲಿನ 2009 ವರ್ಗ:ಮ್ಯಾಂಚೆಸ್ಟರ್‌ ಯುನೈಟೆಡ್‌ F.C. ಪಂದ್ಯಗಳು ವರ್ಗ:FC ಬಾರ್ಸಿಲೋನಾ ಪಂದ್ಯಗಳು ವರ್ಗ:ಕ್ರೀಡೆ
ರೊಮ್ಯಾಂಟಿಸಿಸಮ್
ರೊಮ್ಯಾಂಟಿಸಿಸಮ್[ರೊಮ್ಯಾಂಟಿಕ್ ಯುಗ ಅಥವಾ ರೊಮ್ಯಾಂಟಿಕ್ ಕಾಲ]೧೮ನೇ ಶತಮಾನದ ಕೊನೆಯಲ್ಲಿ ಯುರೋಪಿನಲ್ಲಿ ಉಂಟಾದ ಸಾಹಿತ್ಯಿಕ, ಕಲಾತ್ಮಕ, ಮತ್ತು ಬೌದ್ಧಿಕ ಚಳುವಳಿ. ಇದು ಸರಿಸುಮಾರು ೧೮೦೦ ರಿಂದ ೧೮೫೦ ರವರೆಗೆ ಎಲ್ಲಾ ರಂಗಗಳಲ್ಲಿ ವ್ಯಾಪಿಸುವುದರ ಮೂಲಕ ಹೆಚ್ಚು ಪ್ರಖರತೆಯನ್ನು ಪಡೆಯಿತು. ಈ ಚಳುವಳಿಯು ಕೈಗಾರಿಕಾ ಕ್ರಾಂತಿಗೆ ಪ್ರತಿಯುತ್ತರವೆಂಬಂತೆ ಹಾಗೂ ಕುಲೀನ ಪ್ರಭುತ್ವ [Aristocratic]ದ ಸಾಮಾಜಿಕ ಮತ್ತು ಜ್ಞಾನೋದಯ ಯುಗದ ರಾಜಕೀಯ ಕಟ್ಟಳೆಗಳಿಗೆ ವಿರುದ್ಧವಾದ ದಂಗೆ ಮತ್ತು ವೈಜ್ಞಾನಿಕ ತಾರ್ಕಿಕತೆಗೆ ವಿರುದ್ಧವಾದ ಪ್ರತಿಕ್ರಿಯೆಯೂ ಹೌದು.ಇದು ದೃಶ್ಯಕಲೆ, ಸಂಗೀತ ಮತ್ತು ಸಾಹಿತ್ಯ]ದೊಂದಿಗೆ ಬೆರೆತುಹೋಗಿದೆ, ಆದರೆ ಚರಿತ್ರೆ, ಶಿಕ್ಷಣ ಮತ್ತು ಸ್ವಾಭಾವಿಕ ವಿಜ್ಞಾನಗಳ ಮೇಲೆ ಗಾಢವಾದ ಫ್ರಭಾವ ಬೀರಿತು.ಈ ಚಳುವಳಿಯು ಉದಾರೀಕರಣ ಮತ್ತು ಮೂಲಭೂತ ಪರಿವರ್ತನಾವಾದದೊಂದಿಗೆ ಸೇರಿಕೊಳ್ಳುವುದರ ಮೂಲಕ ರಾಜಕೀಯದ ಮೇಲೆ ಪ್ರಭಾವ ಭೀರಿತು. ರಾಶ್ಟ್ರೀಯತೆಯ ಬೆಳವಣಿಗೆಯ ಮೇಲಿನ ಇದರ ಪರಿಣಾಮ ಗಣನೀಯವಾದದ್ದು.ಈ ಚಳುವಳಿಯು ಭಾವನೆಗಳು ಸೌಂದರ್ಯಾನುಭವದ ಸರಿಯಾದ ಮೂಲವೆಂದು ತಿಳಿಯಿತು ಮತ್ತು  ಭಯ-ಭೀತಿ ಇತ್ಯಾದಿ ಭಾವನೆಗಳಿಗೆ ಅದರಲ್ಲೂ ಮುಖ್ಯವಾಗಿ ಸೌಂದರ್ಯದ ಎರಡು ಹೊಸ ಆಯಾಮಗಳಾದ  ಪ್ರಕೃತಿಯ ಭವ್ಯತೆಯ ಅನುಭವ ಮತ್ತು ಅದರ ಆಕರ್ಷಕ ಗುಣಗಳಿಂದ ಉಂಟಾದ ಭಾವನೆಗಳಿಗೆ ಪ್ರಾಮುಖ್ಯತೆ ನೀಡಿತು. ಇದು ಜನಪದ ಕಲೆ ಹಾಗೂ ಪ್ರಾಚೀನ ಸಂಪ್ರದಾಯವನ್ನು ಉತ್ತಮ ಹಂತಕ್ಕೆ ತಲುಪಿಸಿತು ಮತ್ತು ನಿರರ್ಗಳತೆಯನ್ನು(ಸಂಗೀತದ ಅಭಿವ್ಯಕ್ತಿಯಲ್ಲಿ) ವಿಶಿಷ್ಟವಾದ ಗುಣವಾಗಿಸಿಕೊಂಡಿತು.ಮಾನವನ ಚಟುವಟಿಕೆಗಳ ಸ್ವಾಭಾವಿಕ ಜ್ಞಾನ ಸಿದ್ಧಾಂತ[natural epistemology]ವೂ ಪ್ರಾಕೃತಿಕ ಭಾಷೆಯ ಸಹಜವಾದ ಬಳಕೆಯಿಂದ ನಿರ್ಧರಿಸಲ್ಪಡುತ್ತದೆ ಎಂದು ವಾದಿಸಿತು.ರೊಮ್ಯಾಂಟಿಸಿಸಮ್ ವಿಮರ್ಶೆಗೊಳಪಟ್ಟ ಮೆಡಿವಲಿಸಮ್ ನ್ನು ಮೇಲೆತ್ತುವ ನಿಟ್ಟಿನಲ್ಲಿ ತಾರ್ಕಿಕ ಮತ್ತು ಕ್ಲಾಸಿಕಲ್ ಮಾದರಿಗಳನ್ನು ಮೀರಿ ಬೆಳೆಯಿತು. ಮೆಡಿವಲ್ ಕಲೆ ಮತ್ತು ನಿರೂಪಣಾ ಶೈಲಿಯನ್ನು ಒಪ್ಪಿಕೊಳ್ಳುವುದರ ಮೂಲಕ ಪ್ರತಿಬಂಧಕಗಳಾದ ಜನಸಂಖ್ಯಾ ಬೆಳವಣಿಗೆ, ಕೈಗಾರಿಕೀಕರಣ, ಮತ್ತು ನಗರದ ಅವ್ಯವಸ್ಥೆ ಗಳಿಂದ ಹೊರ ಬರಲು ಪ್ರಯತ್ನಿಸಿತು. ಇದರ ಜೊತೆಗೆ Rococo Chinoiserie ಗಿಂತ ಹೆಚ್ಚು ನಿಖರವಾದ ಪರಕೀಯ ಮತ್ತು ಬಹುದೂರದ ವಿಧಾನಗಳನ್ನು ಒಪ್ಪಿಕೊಳ್ಳಲು ಮತ್ತು ಕಲ್ಪನಾಶಕ್ತಿಯಿಂದ ಭವಿಷ್ಯವನ್ನು ಕಾಣಲು ಪ್ರಯತ್ನಿಸಿತು.ಈ ಚಳುವಳಿಯ ಮೂಲ ನೆಲೆ ಜರ್ಮನಿಯ Sturm und Drang ಚಳುವಳಿಯಾಗಿದೆ. ಜರ್ಮನಿಯಲ್ಲುಂಟಾದ ಈ ಚಳುವಳಿಯು ಸಹಜತೆಯನ್ನು  ಮತ್ತು ಜ್ಞಾನೋದಯ ಯುಗದ ತಾರ್ಕಿಕತೆ ಮತ್ತು ಆದರ್ಶಗಳನ್ನು ಪ್ರೊತ್ಸಾಹಿಸುತು ಮತ್ತು ಫ್ರಾನ್ಸಕ್ರಾಂತಿಯ ಘಟನೆಗಳ ಪ್ರೇರಣೆಯಿಂದ ರೊಮ್ಯಾಂಟಿಸಿಸಮ್ ಮತ್ತು ಜ್ಞಾನೋದಯ ಯುಗದ ಉಗಮಕ್ಕೆ ಕಾರಣವಾಯಿತು.
೧೯ನೆ ಶತಮಾನದ ಮಧ್ಯಭಾಗಕ್ಕೆ ವಾಸ್ತವಿಕ ವಾದವೂ ರೊಮ್ಯಾಂಟಿಕ್ ವಾದಕ್ಕೆ ವಿರುದ್ಧವಾಗಿ ಅಸ್ಥಿತ್ವಕ್ಕೆ ಬಂದಿತು. ಜೊತೆಗೆ ಕೈಗಾರಿಕ ಕ್ರಾಂತಿಯ ಪ್ರಭಾವವೂ ಸಹ ಉಂಟಾಯಿತು.ಈ ಚಳುವಳಿಯು ವ್ಯಕ್ತಿಗಳ ಮತ್ತು ಕಲೆಗಾರರ ಸಾಹಸ ಸಾಧನೆಗಳನ್ನು ಪ್ರಖ್ಯಾತಿಗೊಳಿಸಿತು. ಏಕೆಂದರೇ ಮುಂಚೂಣಿಯಲ್ಲಿರುವ ವ್ಯಕ್ತಿಗಳ ಮತ್ತು ಕಲೆಗಾರರ ಉದಾಹರಣೆಗಳಿಂದ ಸಮಾಜ ಉಚ್ಪ್ರಾಯ ಸ್ಥಿತಿ ತಲುಪುತ್ತದೆ ಎಂಬ ಉದ್ದೇಶದಿಂದ.ಇದರ ಜೊತೆಗೆ ವೈಯುಕ್ತಿಕ ಕಲ್ಪನೆಯನ್ನು ವಿಮರ್ಶಾಧಿಕಾರವನ್ನಾಗಿ ಕ್ರಮಬದ್ದಗೊಳಿಸಿತು,ಎಕೆಂದರೇ ವಿಮರ್ಶಾಧಿಕಾರದಿಂದ ಕಲೆಯ ಸಾಂಪ್ರದಾಯಿಕ ಕಲ್ಪನೆಗೆ ಸ್ವಾತಂತ್ರ್ಯ ದೊರಕಿತ್ತು. ಇಲ್ಲಿ zeitgeist ಆಲೋಚನೆಗಳ ಪ್ರತಿನಿಧಿಸುವಿಕೆಯಲ್ಲಿ ಇತಿಹಾಸ ಮತ್ತು ಪ್ರಾಕೃತಿಕ ಶರಣಾಗತಿಯ ಅನಿವಾರ್ಯತೆಯನ್ನು ಕಾಣಬಹುದು.
ಉಲ್ಲೇಖ
೧.http://www.online-literature.com/periods/romanticism.php ೨.https://www.mtholyoke.edu/courses/rschwart/hist255/jkr/romanticism.html ೩.http://www.infoplease.com/encyclopedia/entertainment/english-literature-the-romantic-period.html ವರ್ಗ:ಇತಿಹಾಸ ವರ್ಗ:ಸಾಹಿತ್ಯ ಪ್ರಕಾರಗಳು ವರ್ಗ:ಸಾಹಿತ್ಯ ವರ್ಗ:ಭಾಷೆ ವರ್ಗ:ಇಂಗ್ಲಿಷ್ ಸಾಹಿತ್ಯ
ದ್ವಾದಶ ಜ್ಯೋತಿರ್ಲಿಂಗ ಸ್ತೋತ್ರ
ರಚನ
ಆದಿ ಶಂಕರಾಚಾರ್ಯರು ಇದನ್ನು ಬರೆದಿದ್ದಾರೆ.
ಸಂಪೂರ್ಣ ಸ್ತೋತ್ರಮ್
ವರ್ಗ:ಹಿಂದೂ ಧರ್ಮಗ್ರಂಥಗಳು
ಸ್ವಾಮಿ ಪುರುಷೋತ್ತಮಾನಂದ
ಸ್ವಾಮಿ ಪುರುಷೋತ್ತಮಾನಂದ (ಜೂನ್ ೧೪, ೧೯೩೧ - ಫೆಬ್ರುವರಿ ೨೫. ೨೦೦೫) ಅವರು ರಾಮಕೃಷ್ಣಾಶ್ರಮದ ಯತಿಗಳಲ್ಲೊಬ್ಬರು. ಬೆಂಗಳೂರಿನ ಬಸವನಗುಡಿಯಲ್ಲಿರುವ ರಾಮಕೃಷ್ಣ ಮಠದಲ್ಲಿ ಹೆಚ್ಚಿನ ಕಾಲ ಸೇವೆ ಸಲ್ಲಿಸಿದ ಅವರು ಅಮೋಘ ಶೈಲಿಯ ಗ್ರಂಥಕರ್ತರೂ, ಅದ್ಭುತ ಪ್ರವಚನಕಾರರೂ, ಅಪೂರ್ವ ಗಾಯಕರೂ ಆಗಿದ್ದರು.
ಜೀವನ
ಜೂನ್ ೧೪, ೧೯೩೧ರಂದು ದಕ್ಷಿಣ ಕನ್ನಡ ಜಿಲ್ಲೆಯ ಸಾಲಿಗ್ರಾಮದ ಬಳಿಯ ಮೂಡಹಾಡು ಎಂಬಲ್ಲಿ ರಾಮಚಂದ್ರ ಬಾಯರಿ ಆಗಿ ಜನಿಸಿದ ಸ್ವಾಮೀಜಿಯವರು ಮೆಟ್ರಿಕ್ಯುಲೇಷನ್ ಮುಗಿಸಿ ಮಲ್ಪೆ ಮತ್ತು ಮಡಿಕೇರಿಗಳಲ್ಲಿ ಅಧ್ಯಾಪನ ನಡೆಸಿದರು. ಸ್ವಾಮೀಜಿ ೧೯೬೦ರ ವರ್ಷದಲ್ಲಿ ರಾಮಕೃಷ್ಣ ಪರಂಪರಗೆ ಬ್ರಹ್ಮಚಾರಿಗಳಾಗಿ ಬೆಂಗಳೂರಿನ ರಾಮಕೃಷ್ಣಾಶ್ರಮವನ್ನು ಪ್ರವೇಶಿಸಿದರು. ಅಂದಿನ ದಿನಗಳಲ್ಲಿ ಬೆಂಗಳೂರು ರಾಮಕೃಷ್ಣಾಶ್ರಮದ ಅಧ್ಯಕ್ಷರೂ, ರಾಮಕೃಷ್ಣ ಆರ್ಡರಿನ ಉಪಾಧ್ಯಕ್ಷರೂ ಆಗಿದ್ದ ಸ್ವಾಮಿ ಯತೀಶ್ವರಾನಂದರು ಅವರ ಗುರುವರ್ಯರಾದರು. ಮುಕುಂದ ಚೈತನ್ಯ ಎಂಬ ಹೆಸರಿನ ಬ್ರಹ್ಮಚಾರಿಯಾಗಿ ಸ್ವಾಮೀಜಿಯವರು ಬೇಲೂರು ಮಠದಲ್ಲಿ ಎರಡು ವರ್ಷಗಳ ತರಬೇತಿ ಪಡೆದರು.
ಬೆಂಗಳೂರಿನ ರಾಮಕೃಷ್ಣಾಶ್ರಮದಲ್ಲಿ
ಆನಂತರದಲ್ಲಿ ನಡೆದದ್ದು ಸಹಸ್ರಾರು ಕರ್ನಾಟಕದ ಜನರಿಗೆ ಅಧ್ಯಾತ್ಮದ ಸಿಂಚನ. ಸ್ವಾಮಿ ಪುರುಷೋತ್ತಮಾನಂದರು ೧೯೯೩ರ ವರ್ಷದವರೆಗೆ ೩೩ ವರ್ಷಗಳ ಕಾಲ ಬೆಂಗಳೂರಿನ ರಾಮಕೃಷ್ಣಾಶ್ರಮದಲ್ಲಿದ್ದರು. ಅವರು ನಡೆಸಿದ ಚಟುವಟಿಕೆಗಳು ಅನಂತವಾದದ್ದು. ವೈವಿಧ್ಯಪೂರ್ಣವಾದದ್ದು. ವಿವೇಕಾನಂದ ಬಾಲಕ ಸಂಘ, ವಿವೇಕಾನಂದ ಯುವಕ ಸಂಘ ಮುಂತಾದ ಪ್ರಮುಖ ಸಂಯೋಜನೆಗಳ ಮೂಲಕ ಬಾಲಕರು ಮತ್ತು ಯುವಕರಿಗೆ ಅವರು ತೋರಿದ ದಾರಿದೀಪ ಮಹತ್ವಪೂರ್ಣವಾದದ್ದು. ಅಂದಿನ ದಿನಗಳಲ್ಲಿ ಪ್ರತೀ ವಾರ ಸ್ವಾಮಿ ಪುರುಷೋತ್ತಮಾನಂದರ ಪ್ರವಚನಗಳು ಎಂದೆಂದಿಗೂ ಹೌಸ್ ಫುಲ್. ಪ್ರವಚನ ಕೇಳಲಿಕ್ಕೆ ಹೋದವರಿಗೆ ಒಂದು ಭಾಷೆಯನ್ನು ಅಷ್ಟು ಸುಂದರವಾಗಿ, ಪ್ರೀತಿಪೂರ್ವಕವಾಗಿ, ಹೃದಯಪೂರ್ವಕವಾಗಿ ಅನುಭವಿಸಬಹುದು ಎಂಬುದನ್ನು ಮನದಟ್ಟು ಮಾಡಿಕೊಡುತ್ತಿದ್ದರು. ಸಾಮಾನ್ಯವಾಗಿ ಆಧ್ಯಾತ್ಮಿಕ ಪ್ರವಚನಗಳಲ್ಲಿ ಹೆಚ್ಚು ವಯಸ್ಸಾದವರು ಮಾತ್ರ ಬರುತ್ತಾರೆ ಎಂಬುದನ್ನು ಅವರ ಪ್ರವಚನಗಳು ಸುಳ್ಳು ಮಾಡಿದ್ದವು. ಅಂದಿನ ಯುವ ಪೀಳಿಗೆಯನ್ನು ಆಧ್ಯಾತ್ಮಿಕ ಪ್ರವಚನಗಳಿಗೆ ಅವರು ಸೆಳೆದ ರೀತಿ ಅಪೂರ್ವವಾದುದು. ಅವರು ಸುಶ್ರಾವ್ಯವಾಗಿ ಹಾಡುತ್ತಿದ್ದ ರೀತಿ, ಕಥಾನಕಗಳನ್ನು ವರ್ಣಿಸುತ್ತಿದ್ದ ರೀತಿ, ಅದರಲ್ಲಿದ್ದ ಪ್ರೀತಿಯ ಇನಿದನಿ, ಭಕ್ತರು ನಮಸ್ಕರಿಸುತ್ತಿದ್ದಾಗ ಅವರ ಕಣ್ಣಲ್ಲಿ ಕಣ್ಣಿಟ್ಟು ಪ್ರೀತಿಯಿಂದ ಪ್ರತಿನಮಸ್ಕರಿಸುತ್ತಾ ತೋರುತ್ತಿದ್ದ ಆತ್ಮೀಯ ಭಾವ ಇವೆಲ್ಲಾ  ಜನ ಸಮುದಾಯದಲ್ಲಿ ಹೃದ್ಭಾವಗಳನ್ನು ಸೃಷ್ಟಿಸಿದ್ದವು.
ಬೆಂಗಳೂರಿನಿಂದ ಹೊರಗೆ
೧೯೯೩ರ ವರ್ಷದಲ್ಲಿ ಸ್ವಾಮಿ ಪುರುಷೋತ್ತಮಾನಂದರು ಬೆಂಗಳೂರನ್ನು ಬಿಡಬೇಕಾಯಿತು. ಅವರಿಗೆ ಬೆಂಗಳೂರಿನ ಆಶ್ರಮ ಬಿಡುವ ಮನಸ್ಸಿರಲಿಲ್ಲ. ಸ್ವಾಮಿ ವಿವೇಕಾನಂದರು ಕೂಡಾ ಒಮ್ಮೆ ಹೇಳುತ್ತಾರೆ “ನಾನು ಮಾನವತೆಯ ಪ್ರೇಮದಿಂದ ಬಂಧಿತನಾಗಿದ್ದೇನೆ”. ಈ ಮಾತನ್ನು ಕೂಡಾ ಸ್ವಾಮಿ ಪುರುಷೋತ್ತಮಾನಂದರು ತಮ್ಮ ಪ್ರವಚನದಲ್ಲಿ ಆಗಾಗ ಹೇಳುತ್ತಿದ್ದರು. ಇದು ಸ್ವತಃ ಸ್ವಾಮಿ ಪುರುಷೋತ್ತಮಾನಂದರ ಅನುಭಾವವೂ ಆಗಿತ್ತು. ಅವರನ್ನು, ಬೆಂಗಳೂರಿನ ಆಶ್ರಮಕ್ಕೆ  ಬರುತ್ತಿದ್ದ ಜನಸ್ತೋಮದ ಪ್ರೀತಿ ಅತ್ಯಂತ ಆಪ್ತವಾಗಿ ಸುತ್ತುವರಿದಿತ್ತು. ೧೯೯೩ರಿಂದ ೨೦೦೦ದ ವರ್ಷದವರೆಗೆ ಅವರು ಕೊಡಗಿನ ಪೊನ್ನಂಪೇಟೆಯ ರಾಮಕೃಷ್ಣ ಶಾರದಾಶ್ರಮದಲ್ಲಿದ್ದರು. ಕೊಡಗಿನಲ್ಲೂ ಸಹಾ ಅವರು ಅಪಾರವಾದ ಕಾರ್ಯ ನಿರ್ವಹಿಸಿದರು. ನವೆಂಬರ್ ೨೦೦೦ದ ವರ್ಷದಿಂದ ಅವರು ಬೆಳಗಾವಿಯ ರಾಮಕೃಷ್ಣಾಶ್ರಮದಲ್ಲಿದ್ದರು. ಅಲ್ಲಿ ಕೂಡಾ ಅವರ ಸಾಧನೆ ಅಮೋಘವಾದದ್ದು. ಕರ್ನಾಟಕದಲ್ಲಿ ಹಲವಾರು ಸತ್ಸಂಗಗಳು, ರಾಮಕೃಷ್ಣ ಆಶ್ರಮಗಳ ಶಾಖೆಗಳ ಪ್ರಾರಂಭಕ್ಕೆ ಅವರು ಮಹತ್ವಪೂರ್ಣ ಕೊಡುಗೆ ನೀಡಿದರು.
ಪ್ರವಚನಕಾರರಾಗಿ
ತಮ್ಮ ಪ್ರವಚನಗಳ  ಮೂಲಕ ಶ್ರೀರಾಮಕೃಷ್ಣ ಪರಮಹಂಸರು, ಶಾರದಾ ಮಾತೆ ಮತ್ತು ಸ್ವಾಮಿ ವಿವೇಕಾನಂದರ ಕುರಿತು, ಸ್ವಾಮಿ ಪುರುಷೋತ್ತಮಾನಂದರು  ಮೂಡಿಸಿದ ಪರಿಣಾಮ ಅಗಾಧವಾದದ್ದು. ಅವರು ನಿರೂಪಿಸಿ ಮತ್ತು ನಂತರ ಪ್ರಕಟಿಸಿದ ವೀರ ಸಂನ್ಯಾಸಿ ವಿವೇಕಾನಂದ, ವಿಶ್ವವಿಜೇತ ವಿವೇಕಾನಂದ, ವಿಶ್ವಮಾನವ ವಿವೇಕಾನಂದ ಈ ಮೂರೂ ಗ್ರಂಥಗಳು ಕನ್ನಡ ಜನತೆಗೆ ಕೊಟ್ಟ ಅಪೂರ್ವ ಕೊಡುಗೆ. ಅವರ ಪ್ರವಚನದ ಹಲವಾರು ಕ್ಯಾಸೆಟ್ಟುಗಳು ಲಭ್ಯವಿವೆ.
ಗಾಯಕರಾಗಿ
ಅವರು ಹಾಡುತ್ತಿದ್ದ ಭಜನೆಗಳು ಭಕ್ತರನ್ನು ಮಂತ್ರಮುಗ್ಧಗೊಳಿಸುತ್ತಿದ್ದವು. ಅವರ ಕಂಠ ಅಪೂರ್ವವಾದದ್ದು. ಅವರ ಗಾಯನದ ಹಲವಾರು ಕ್ಯಾಸೆಟ್ಟುಗಳು ಲಭ್ಯವಿವೆ. ಸ್ವಾಮೀಜಿಯವರ ಭಜನೆಗಳನ್ನು ಯೂಟ್ಯೂಬ್ ನಲ್ಲಿ ಆಲಿಸಿ:
https://www.youtube.com/watch?v=nfKkeRA76os
https://www.youtube.com/watch?v=-PW48DzhUDE
https://www.youtube.com/watch?v=HJeXzYGx2bs
https://www.youtube.com/watch?v=Wr6baysn0Yg
https://www.youtube.com/watch?v=TDe3R_1RSx8
https://www.youtube.com/watch?v=IgDAUxG_kQ8
https://www.youtube.com/watch?v=z0O8cFd_8hQ
https://www.youtube.com/watch?v=UbUmembQUqc
https://www.youtube.com/watch?v=9qTqAE475Gs
ವಿದಾಯ
ಈ ಅಪೂರ್ವ ಸಂತ ಸ್ವಾಮಿ ಪುರುಷೋತ್ತಮಾನಂದರು ಫೆಬ್ರುವರಿ ೨೫, ೨೦೦೫ರ ವರ್ಷದಲ್ಲಿ ಬೆಂಗಳೂರಿನ ನಾರಾಯಣ ಹೃದಯಾಲಯದಲ್ಲಿ ತಮ್ಮ  ೭೩ನೆಯ ವಯಸ್ಸಿನಲ್ಲಿ ಇಹ ಜೀವನವನ್ನು ತ್ಯಜಿಸಿ ದಿವ್ಯಲೋಕದತ್ತ ಮುಖ ಮಾಡಿದರು.
ಅಪ್ರತಿಮ ಭಾಷಾ ಪ್ರೌಢಿಮೆ
ಸ್ವಾಮಿ ಪುರುಷೋತ್ತಮಾನಂದರ ಶೈಲಿ ಓಜಸ್ಸಿನಿಂದ ಕೂಡಿತ್ತು. ಅವರು ಭಾಷೆಯನ್ನು ಹಣ್ಣುಗಾಯಿ ನೀರುಗಾಯಿ ಮಾಡಿಬಿಡುತ್ತಿದ್ದರು. ನಿದರ್ಶನವಾಗಿ ಅವರ ಕಿರುಹೊತ್ತಗೆಗಳಿಂದ ಕೆಲವು ಮಾತುಗಳನ್ನು ಉದಾಹರಿಸಬಹುದು:
ಇಂಗ್ಲಿಷಿನಲ್ಲಿ
ವರ್ಗ:ಯತಿಗಳು ವರ್ಗ:ರಾಮಕೃಷ್ಣಾಶ್ರಮದ ಯತಿಗಳು ವರ್ಗ:ಅಧ್ಯಾತ್ಮ ವರ್ಗ:ಸಂನ್ಯಾಸಿಗಳು
ಕೂಡಗಿ ಉಷ್ಣ ವಿದ್ಯುತ್ ಸ್ಥಾವರ
ಇದು ಭಾರತ ಸರಕಾರದ ಉಷ್ಣ ವಿದ್ಯುತ್ ಯೋಜನೆಯಾಗಿದ್ದು  ಎನ್.ಟಿ.ಪಿ.ಸಿ.ಯು ೧೫,೦೦೦ ಕೋಟಿ ರೂಪಾಯಿಯ ಬಂಡವಾಳ ಹೊಡಿದೆ. ೨೪೦೦ ಮೆಗಾ ವ್ಯಾಟ್ ಸಾಮರ್ಥ್ಯ ಹೊಂದಿದೆ.
ಕೂಡಗಿ ಉಷ್ಣ ವಿದ್ಯುತ್ ಸ್ಥಾವರದ ಸಮಸ್ಯೆ
ವಿಜಯಪುರ ಜಿಲ್ಲೆಯ ನಿಡಗುಂದಿಯ ಕೂಡಗಿ ಉಷ್ಣ ವಿದ್ಯುತ್ ಸ್ಥಾವರದ ಎರಡನೇ ಘಟಕದ ಬಾಯ್ಲರ್‌ ಪರೀಕ್ಷೆ 13-11-2016 ಭಾನುವಾರ ಆರಂಭವಾಗಿದ್ದು, 45 ದಿನಗಳ ಕಾಲ ನಡೆಯಲಿದೆ. ‘ಮೊದಲನೇ ಘಟಕದ ಪರೀಕ್ಷೆ 2015ರಲ್ಲಿಯೇ ನಡೆದಿತ್ತು. ಈ ಘಟಕ ಈ ವರ್ಷದ ಮಾರ್ಚ್‌ನಲ್ಲಿ ವಿದ್ಯುತ್‌ ಉತ್ಪಾದನೆ ಆರಂಭಿಸಬೇಕಿತ್ತು. ಆದರೆ ಜಾರ್ಖಂಡ್‌ನಿಂದ ಕಲ್ಲಿದ್ದಲು ಪೂರೈಕೆಗೆ ವಿಶೇಷ ರೈಲು ಮಾರ್ಗ ನಿರ್ಮಾಣ ಇನ್ನೂ ಪೂರ್ಣವಾಗಿಲ್ಲದ ಕಾರಣ ಕಲ್ಲಿದ್ದಲು ತರಿಸಿಕೊಳ್ಳಲು ಆಗಿಲ್ಲ. ಎರಡನೇ ಘಟಕದ ಬಾಯ್ಲರ್‌ ಪರೀಕ್ಷೆಯ ಬಳಿಕ ಎರಡೂ ಘಟಕಗಳು ಒಟ್ಟಿಗೇ 2017 ಮಾರ್ಚ್‌ನಲ್ಲಿ ವಿದ್ಯುತ್‌ ಉತ್ಪಾದನೆ ಆರಂಭಿಸುವ ಸಾಧ್ಯತೆ ಇದೆ’ ಎಂದು ಎನ್‌ಟಿಪಿಸಿಯ ಸಹಾಯಕ ಪ್ರಧಾನ ವ್ಯವಸ್ಥಾಪಕ ಸಿ. ಕುಮಾರ ತಿಳಿಸಿದ್ದಾರೆ. ಬಾಯ್ಲರ್‌ ಪರೀಕ್ಷೆ ಸಂದರ್ಭದಲ್ಲಿ ಆಗಾಗ್ಗೆ ಭಾರಿ ಪ್ರಮಾಣದಲ್ಲಿ ಶಬ್ದ ಬರುತ್ತದೆ. ಸ್ಥಾವರದ ಸುತ್ತಮುತ್ತಲಿನ ಪ್ರದೇಶದ ಜನರು ಆತಂಕ ಪಡಬಾರದು ಎಂದೂ ಅವರು ಎಚ್ಚರಿಸಿದ್ದಾರೆ
ಹೆಚ್ಚಿನ ಮಾಹಿತಿಗಾಗಿ
ಕೂಡಗಿ ಉಷ್ಣ ವಿದ್ಯುತ್ ಸ್ಥಾವರ
ಉಲ್ಲೇಖ
೧.http://www.ntpc.co.in/index.php?option=com_content&view=article&id=597&Itemid=83&lang=en
ವರ್ಗ:ಉದ್ಯಮ ವರ್ಗ:ವಿದ್ಯುತ್ ನಿಗಮಗಳು .
ಕನಕ ರೆಲೆ
ಕನಕ ರೆಲೆ ಯವರು ೧೧ಜೂನ್ ೧೯೩೭ ರಲ್ಲಿ ಜನಿದರು. ಇವರು ಒಬ್ಬ ಭಾರತೀಯ ನರ್ತಕಿ, ನೃತ್ಯ ಸಂಯೋಜಕಿ ಮತ್ತು ಅಕಾಡೆಮಿಕ್ ಮೋಹಿನಿಯಾಟ್ಟಂ ಘಾತಕ ಎಂದು ಪ್ರಸಿದ್ದಿಯಾಗಿದ್ದರೆ. ಅವರು ನಳಂದ ನೃತ್ಯ ಸಂಶೋಧನಾ ಕೇಂದ್ರದ ಸ್ಥಾಪಕ-ನಿರ್ದೇಶಕಿ ಮತ್ತು ಮುಂಬೈ ನಳಂದಾ ನೃತ್ಯ ಮಹಾವಿದ್ಯಾಲಯದ ಸ್ಥಾಪಕ-ಪ್ರಾಂಶುಪಾಲರಾಗಿದ್ದಾರೆ.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಗುಜರಾತ್‌ನಲ್ಲಿ ಜನಿಸಿದ ಡಾ. ರೆಲೆ ತನ್ನ ಬಾಲ್ಯದ ಒಂದು ಭಾಗವನ್ನು ಶಾಂತಿನಿಕೇತನ ಮತ್ತು ಕೋಲ್ಕತ್ತಾದಲ್ಲಿ ಚಿಕ್ಕಪ್ಪನೊಂದಿಗೆ ಕಳೆದರು. ಶಾಂತಿನಿಕೇತನ ಕಥಕ್ಕಳಿ ಮತ್ತು ಮೋಹಿನಿಯಾಟಂ ಪ್ರದರ್ಶನಗಳನ್ನು ವೀಕ್ಷಿಸಲು ಆಕೆಗೆ ಅವಕಾಶವಿತ್ತು, ಅದು ಅವಳ ಕಲಾತ್ಮಕ ಸಂವೇದನೆಗಳನ್ನು ರೂಪಿಸಲು ಸಹಾಯ ಮಾಡಿದೆ ಎಂದು ಅವರು ಹೇಳುತ್ತಾರೆ. ಮುಂಬೈನ ಸರ್ಕಾರಿ ಕಾನೂನು ಕಾಲೇಜಿನಿಂದ ಎಲ್‌ಎಲ್‌ಬಿ ಮತ್ತು ಮ್ಯಾಂಚೆಸ್ಟರ್ ವಿಶ್ವವಿದ್ಯಾಲಯದಿಂದ ಅಂತರರಾಷ್ಟ್ರೀಯ ಕಾನೂನಿನಲ್ಲಿ ಡಿಪ್ಲೊಮಾ ಪಡೆದ ಅರ್ಹ ವಕೀಲರಾಗಿದ್ದಾರೆ. ಅವರು ಮುಂಬೈ ವಿಶ್ವವಿದ್ಯಾಲಯದಿಂದ ನೃತ್ಯದಲ್ಲಿ ಪಿಎಚ್‌ಡಿ ಪದವಿ ಪಡೆದಿದ್ದಾರೆ.
ಮೋಹಿನಿಯಾಟ್ಟಂ ಕಲಾವಿದೆ
ಡಾ. ರೆಲೆ ಅವರು ಕಥಕ್ಕಳಿ ಕಲಾವಿದೆರಾಗಿದ್ದಾರೆ, ಗುರು ಪಾಂಚಾಲಿ ಕರುಣಕರ ಪಣಿಕರ್ ಅವರ ಏಳನೇ ವಯಸ್ಸಿನಿಂದ ತರಬೇತಿ ಪಡೆದಿದ್ದಾರೆ.ಮೋಹಿನಿಯಾಟ್ಟಂಗೆ ಅವರ ದೀಕ್ಷೆ ಕಲಾಮಂಡಲಂ ರಾಜಲಕ್ಷ್ಮಿ ಅವರ ಅಡಿಯಲ್ಲಿ ಬಂದಿತು. ಸಂಗೀತ ನಾಟಕ ಅಕಾಡೆಮಿ ಮತ್ತು ನಂತರ ಫೋರ್ಡ್ ಫೌಂಡೇಶನ್ ನೀಡಿದ ಅನುದಾನವು ಮೋಹಿನಿಯಾಟ್ಟಂನಲ್ಲಿ ತನ್ನ ಆಸಕ್ತಿಯನ್ನು ಆಳವಾಗಿ ಅಧ್ಯಯನ ಮಾಡಲು ಸಹಾಯ ಮಾಡಿದರು ಮತ್ತು ೧೯೭೦-೭೧ರ ಅವಧಿಯಲ್ಲಿ ಅವರು ಕೇರಳಕ್ಕೆ ತೆರಳಿ ಕುಂಜುಕುಟ್ಟಿ ಅಮ್ಮಾ, ಚಿನ್ನಮ್ಮು ಅಮ್ಮ ಮತ್ತು ಕಲ್ಯಾಣಿಕುಟ್ಟಿ ಅಮ್ಮಾ ಅವರಂತಹ ನೃತ್ಯ ಪ್ರಕಾರದ ನಿರೂಪಕರನ್ನು ಚಿತ್ರೀಕರಿಸಿದರು. ಈ ಯೋಜನೆಯು ಮೋಹಿನಿಯಟ್ಟಂನ ಸೂಕ್ಷ್ಮ ವ್ಯತ್ಯಾಸಗಳೊಂದಿಗೆ ಅವಳನ್ನು ಪರಿಚಯಿಸಲು ಮತ್ತು ಅದರ ಸಾಂಪ್ರದಾಯಿಕ ಮತ್ತು ತಾಂತ್ರಿಕ ಶೈಲಿಗಳನ್ನು ದಾಖಲಿಸಲು ಸಹಾಯ ಮಾಡಿದರು ಮತ್ತು ಅದಕ್ಕಾಗಿ ಬೋಧನಾ ವಿಧಾನವನ್ನು ವಿಕಸಿಸಲು ಸಹಕಾರಿಯಾಯಿತು. ಈ ಕಲಾವಿದರ ಕುರಿತಾದ ಅಧ್ಯಯನ ಮತ್ತು ನಾಟ್ಯಶಾಸ್ತ್ರ, ಹಸ್ತಲಕ್ಷನದೀಪಿಕಾ ಮತ್ತು ಬಲರಾಮಭಾರತಂನಂತಹ ಶಾಸ್ತ್ರೀಯ ಪಠ್ಯಗಳ ಹಿನ್ನೆಲೆಯಲ್ಲಿ ಅವರ ತಂತ್ರವು ಮೋಹಿನತ್ತಂನ ಕನಕ ರೆಲೆ ಶಾಲೆ ಎಂದು ಕರೆಯಲ್ಪಡುವ ಮೋಹಿನಿಯಟ್ಟಂನ ತನ್ನದೇ ಆದ ಶೈಲಿಯನ್ನು ಅಭಿವೃದ್ಧಿಪಡಿಸಲು ಕಾರಣವಾಯಿತು. ಡಾ. ರೆಲೆ ಅವರ ನೃತ್ಯದಲ್ಲಿ ದೇಹದ ಚಲನಶಾಸ್ತ್ರದ ಪರಿಕಲ್ಪನೆಯು ಒಂದು ಪ್ರವರ್ತಕ ನಾವೀನ್ಯತೆಯಾಗಿದ್ದು, ಇದು ಸಂಕೇತ ವ್ಯವಸ್ಥೆಯನ್ನು ಬಳಸಿಕೊಂಡು ಮೋಹಿನಿಯಟ್ಟಂನಲ್ಲಿನ ದೇಹದ ಚಲನೆಯನ್ನು ಪ್ರತ್ಯೇಕಿಸುತ್ತದೆ. ಡಾ. ರೆಲೆ ಮೋಹಿನಿಯಟ್ಟಂನ ಪುನರುಜ್ಜೀವನ ಮತ್ತು ಜನಪ್ರಿಯೀಕರಣದಲ್ಲಿ ಪ್ರಮುಖ ಪಾತ್ರವಹಿಸಿದ ಮತ್ತು ಅದಕ್ಕೆ ವೈಜ್ಞಾನಿಕ ಮನೋಭಾವ ಮತ್ತು ಶೈಕ್ಷಣಿಕ ಕಠಿಣತೆಯನ್ನು ತಂದಿದ್ದಕ್ಕಾಗಿ ಸಲ್ಲುತ್ತದೆ.
ಗಮನಾರ್ಹ ನೃತ್ಯ ಸಂಯೋಜನೆಗಳು
ತನ್ನ ಅಭಿನಯಗಳಲ್ಲಿನ ಪೌರಾಣಿಕ ಕಥೆಗಳ ಸಮಕಾಲೀನತೆ ಮತ್ತು ಅವುಗಳಲ್ಲಿ ಬಲವಾದ ಮಹಿಳಾ ಪಾತ್ರಗಳ ಚಿತ್ರಣಕ್ಕಾಗಿ ರೆಲೆ ಹೆಸರುವಾಸಿಯಾಗಿದ್ದಾಳೆ, ಇದು ಪ್ರೀತಿಗಾಗಿ ನಾಯಿಕಾ ಪೈನಿಂಗ್‌ನ ಸಾಂಪ್ರದಾಯಿಕ ಮೋಹಿನಿಯಟ್ಟಮ್ ಥೀಮ್‌ನಿಂದ ಪ್ರೀತಿಗಾಗಿ ನಾಯಿಕಾ ಪೈನಿಂಗ್‌ನ ಸಾಂಪ್ರದಾಯಿಕ ಮೋಹಿನಿಯಟ್ಟಮ್ ಥೀಮ್‌ನಲ್ಲಿ ಗಮನಾರ್ಹ ನಿರ್ಗಮನವಾಗಿದೆ. ಅವಳ ಕೆಲವು ಗಮನಾರ್ಹ ವಿಷಯಗಳು ಮತ್ತು ನೃತ್ಯ ಸಂಯೋಜನೆಗಳಲ್ಲಿ ಕುಬ್ಜಾ, ಕಲ್ಯಾಣಿ, ಸಿಲಪ್ಪಾಡಿಕಾರಂ ಮತ್ತು ಸ್ವಪ್ನವಾಸವತ್ತಂ ಸೇರಿವೆ. ಮಲಯಾಳಂ ಕವಿ ಮತ್ತು ವಿದ್ವಾಂಸ ಕವಲಂ ನಾರಾಯಣ ಪಣಿಕರ್ ಅವರೊಂದಿಗಿನ ರೆಲೆ ಅವರ ಒಡನಾಟವು ಸೋಪನ ಸಂಗೀತಮಂದ್ ಅವರ ಪರಿಚಯಕ್ಕೆ ಕಾರಣವಾಯಿತು ಮತ್ತು ಸೋಪನ ಸಂಗೀತಂನ ತಲಗಳಿಗೆ ಹೊಂದಿಸಲಾದ ನೃತ್ಯ ಸಂಯೋಜನೆಯ ತುಣುಕುಗಳನ್ನು ರಚಿಸಿತು. ಪುರಾಣಗಳಲ್ಲಿನ ಮಹಿಳಾ ಪಾತ್ರಗಳ ಆಧಾರದ ಮೇಲೆ ಸಮಾಜದಲ್ಲಿ ಮಹಿಳೆಯರ ಆಘಾತವನ್ನು ಎತ್ತಿ ತೋರಿಸುತ್ತದೆ ಎಂಬ ಹಲವಾರು ನೃತ್ಯ ಸಂಯೋಜನೆಗಳಿಗೆ ಕವಾಲಂ ಅವರ ಸಂಯೋಜನೆಗಳನ್ನು ಸ್ಪೂರ್ತಿದಾಯಕವೆಂದು ರೆಲೆ ಗೌರವಿಸಿದ್ದಾರೆ. ತನ್ನ ನಳಂದ ಶಾಲೆ ನಿರ್ಮಿಸಿದ ಭಾರತದ ಶಾಸ್ತ್ರೀಯ ನೃತ್ಯಗಳ ಕುರಿತಾದ ಸಾಕ್ಷ್ಯಚಿತ್ರ ನೃತ್ಯ ಭಾರತಿ ಯನ್ನು ವಿದೇಶಾಂಗ ಸಚಿವಾಲಯವು ವಿದೇಶದಲ್ಲಿರುವ ಎಲ್ಲಾ ಭಾರತೀಯ ಕಾರ್ಯಗಳಿಗೆ ಅಧಿಕೃತ ಕ್ಯಾಪ್ಸುಲ್ ಆಗಿ ಸ್ವಾಧೀನಪಡಿಸಿಕೊಂಡಿದೆ. ೨೦೧೧ ರಲ್ಲಿ ಪ್ರಥಮ ಪ್ರದರ್ಶನ ನೀಡಿದ ಜ್ಞಾನೋದಯ - ಗೌತಮ ಬುದ್ಧ ಮುಂಬೈ ಮೇಲಿನ ೨೬/೧೧ ದಾಳಿಯ ಹಿನ್ನೆಲೆಯಲ್ಲಿ ರಚಿಸಲಾದ ನೃತ್ಯ ಸಂಯೋಜನೆಯಾಗಿದೆ.
ಶೈಕ್ಷಣಿಕ ವೃತ್ತಿ
ಮುಂಬೈ ವಿಶ್ವವಿದ್ಯಾನಿಲಯದಲ್ಲಿ ಲಲಿತಕಲಾ ವಿಭಾಗವನ್ನು ಪ್ರಾರಂಭಿಸಲು ರೆಲೆ ಪ್ರಮುಖ ಪಾತ್ರ ವಹಿಸಿದ್ದರು ಮತ್ತು ಅದರ ಡೀನ್ ಆಗಿ ಸೇವೆ ಸಲ್ಲಿಸಿದರು. ರೆಲೆ ೧೯೬೬ ರಲ್ಲಿ ನಳಂದ ನೃತ್ಯ ಸಂಶೋಧನಾ ಕೇಂದ್ರ ಮತ್ತು ೧೯೭೨ ರಲ್ಲಿ ನಳಂದಾ ನೃತ್ಯ ಮಹಾವಿದ್ಯಾಲಯವನ್ನು ಸ್ಥಾಪಿಸಿದರು. ಮುಂಬೈನ ನಳಂದ ನೃತ್ಯ ಸಂಶೋಧನಾ ಕೇಂದ್ರವು ಮೋಹಿನಿಯಟ್ಟಂನಲ್ಲಿ ವಿಶ್ವವಿದ್ಯಾಲಯದ ಪದವಿಗಾಗಿ ವಿದ್ಯಾರ್ಥಿಗಳಿಗೆ ತರಬೇತಿ ನೀಡುತ್ತದೆ, ಇದನ್ನು ವಿಜ್ಞಾನ ಮತ್ತು ತಂತ್ರಜ್ಞಾನ ಸಚಿವಾಲಯವು ಸಂಶೋಧನಾ ಸಂಸ್ಥೆಯಾಗಿ ಗುರುತಿಸಿದೆ. ರೆಲೆ ಅವರು ಭಾರತ ಸರ್ಕಾರದ ಸಂಸ್ಕೃತಿ ಇಲಾಖೆ ಮತ್ತು ಯೋಜನಾ ಆಯೋಗಕ್ಕೆ ನೃತ್ಯದ ಪರಿಣಿತ ಮತ್ತು ಸಲಹೆಗಾರರಾಗಿ ಸೇವೆ ಸಲ್ಲಿಸಿದ್ದಾರೆ ಮತ್ತು ವಿಶ್ವವಿದ್ಯಾಲಯ ಧನಸಹಾಯ ಆಯೋಗದ ಪಠ್ಯಕ್ರಮ ಅಭಿವೃದ್ಧಿ ತಂಡದ ಭಾಗವಾಗಿದ್ದಾರೆ ಮತ್ತು ಶೈಕ್ಷಣಿಕ ನೃತ್ಯ ಕೋರ್ಸ್‌ಗಳನ್ನು ಅಭಿವೃದ್ಧಿಪಡಿಸುವಲ್ಲಿ ಭಾರತೀಯ ಮತ್ತು ವಿದೇಶಿ ವಿಶ್ವವಿದ್ಯಾಲಯಗಳಿಗೆ ಸಲಹೆಗಾರರಾಗಿದ್ದಾರೆ.
ಪ್ರಶಸ್ತಿಗಳು ಮತ್ತು ಗೌರವಗಳು
೧೯೮೯ ರಲ್ಲಿ ಗುಜರಾತ್ ಸರ್ಕಾರದಿಂದ ಗೌರವ್ ಪುರಾಸ್ಕರ್ ಮತ್ತು ೧೯೯೦ರಲ್ಲಿ ಭಾರತದ ಗಣರಾಜ್ಯದಲ್ಲಿ ನಾಲ್ಕನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀ ಅವರನ್ನು ರೆಲೆ ಅವರಿಗೆ ನೀಡಲಾಯಿತು. ೨೦೦೫ ರಲ್ಲಿ ಭಾರತೀಯ ಸಂಗೀತ ಮತ್ತು ನೃತ್ಯದ ಪ್ರವರ್ತಕ ಸಂಸ್ಥೆಯಾದ ವಿಪಂಚಿ ಅವರು ಕನಕ್ ರೆಲೆ ಅವರಿಗೆ ಕಲಾ ವಿಪಂಚಿ ಎಂಬ ಬಿರುದನ್ನು ನೀಡಿ ಗೌರವಿಸಿದರು. ೨೦೦೬ ರಲ್ಲಿ, ಮಧ್ಯಪ್ರದೇಶ ಸರ್ಕಾರವು ಕಾಳಿದಾಸ್ ಸಮ್ಮಾನನ್ ಅವರಿಗೆ ಶಾಸ್ತ್ರೀಯ ನೃತ್ಯ ಕ್ಷೇತ್ರದಲ್ಲಿ ನೀಡಿದ ಕೊಡುಗೆ ಮತ್ತು ಶ್ರೇಷ್ಠತೆಗಾಗಿ ಅವರಿಗೆ ಪ್ರದಾನ ಮಾಡಿತು. ಅವರು ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ಮತ್ತು ಎಂ ಎಸ್ ಸುಬ್ಬುಲಕ್ಷ್ಮಿ ಪ್ರಶಸ್ತಿಗೆ ಭಾಜನರಾಗಿದ್ದಾರೆ. ೨೦೧೩ ರಲ್ಲಿ, ಅವರಿಗೆ ಭಾರತ ಸರ್ಕಾರವು ಪದ್ಮಭೂಷಣವನ್ನು ನೀಡಿತು.
ಕನಕ ರೆಲೆ ಅವರ ಪುಸ್ತಕಗಳು
ಎ ಹ್ಯಾಂಡ್‌ಬುಕ್ ಆಫ್ ಇಂಡಿಯನ್ ಡ್ಯಾನ್ಸ್ ಟರ್ಮಿನಾಲಜಿಯ ಮೋಹಿನತ್ತಮ್. ದಿ ಲಿರಿಕಲ್ ಡ್ಯಾನ್ಸ್ ಮತ್ತು ಭವನಿರೂಪಾನದ ಲೇಖಕ ರೆಲೆ.
ರಾಜಶೇಖರ(ಸಂಸ್ಕೃತ ಕವಿ )
ರಾಜಶೇಖರ ಇವರು ಸಂಸ್ಕೃತದ ಖ‍್ಯಾತ ಕವಿ,ನಾಟಕಕಾರ ಮತ್ತು ವಿಮರ್ಶಕ ರಾಗಿದ್ದರು. ಇವರು'ಗುರ್ಜರ ಪ್ರತಿಹಾರ'ದ ಸಾಮ್ರಾಜ್ಯದಲ್ಲಿ ಆಸ್ಥಾನ ಕವಿಯಾಗಿದ್ಡರು. ಇವರು 'ಕಾವ್ಯಮೀಮಾಂಸೆ' ಎಂಬ ಕಾವ್ಯವನ್ನು ಕ್ರಿ.ಶ.೮೮೦ ಮತ್ತು ಕ್ರಿ.ಶ.೯೨೦ ಇದರ ನಡುವೆ ಬರೆದಿದ್ದರು. ಇವರ ಪತ್ನಿ ಅವಂತಿಸುಂದರಿ ಕೂಡಾ ಈ ನಾಟಕದ ಅಭಿರುಚಿಯನ್ನು ಹೊಂದಿದ್ಡರು.
ಜೀವನ
ಬಾಲರಾಮಾಯಣ ಮತ್ತು ಕಾವ್ಯಮೀಮಾಮಮಂಸೆ, ಇವೆರಡಲ್ಲಿ ರಾಜಶೇಖರರಿವರು ತಮ್ಮನ್ನು ಗುರುತಿಸಿಕೊಂಡಿದ್ಡರು. ಬಾಲರಾಮಾಯಣದಲ್ಲಿ ಇವರು ತಮ್ಮ ಮುತ್ತಜ್ಜ ಅಕಲಜಲಂದರರವರನ್ನು ಉಲ್ಲೇಖಿಸಿದ್ದರು. ಅದೇ ನಾಟಕದಲ್ಲಿ ಇವರು ತಮ್ಮತಂದೆ ದುರ್ದುಕರವರನ್ನು ಮಹಾಮಂತ್ರಿಯಾಗಿ ವಿವರಿಸಿದ್ದಾರೆ. ಈ ನಾಟಕದಲ್ಲಿ ರಾಜಶೇಖರರಿವರು ತಮ್ಮ ಪತ್ನಿಯು ಚೌಹಾನ್ ಕುಟುಂಬಕ್ಕೆ ಸೇರಿದವರೆಂದು ತಿಳಿಸಿದ್ದಾರೆ. ಹಾಗೂ, ಇವರು ತಮಗೆ 'ಗುರ್ಜರ ಪ್ರತಿಹಾರ'ದ ಮಹಾರಾಜ,ಮಹೇಂದ್ರಪಾಲರವರು ಅಧ್ಯಾಪಕರಾಗಿದ್ದರು ಎಂದು ತಿಳಿಸಿದ್ದಾರೆ.
=ಕೃತಿಗಳು=
=ಉಲ್ಲೇಖ=
ವರ್ಗ:ಕವಿಗಳು
ಗಾರ್ಡಿಯಂ
ಗಾರ್ಡಿಯಂ
ತುರ್ಕಿಯ ಅಂಕಾರ ಸಮೀಪದಲ್ಲಿರುವ ಒಂದು ಪುರಾತನ ನಗರ. ಸಾಂಗಾರಿಯಸ್ ಮತ್ತು ಟೆಂಬ್ರಿಸ್ ನದಿಗಳ ಸಂಗಮದ ಬಳಿ, ಆಂಕಾರಾ ಮತ್ತು ಡೊರಿಲಿಯಂ (ಈಗಿನ ಎಸ್ಕಿಷೆಹೀರ್) ನಗರಗಳ ನಡುವಣ ರಾಜಮಾರ್ಗದಲ್ಲಿದೆ.
ಇತಿಹಾಸ
ಆನಟೋಲಿಯದ ಬಯಲುಸೀಮೆಗೂ ಸಮುದ್ರಕ್ಕೂ ಮಧ್ಯೆ ಒಂದು ಕೊಂಡಿಯಂತಿದ್ದ ಈ ನಗರ ಪ್ರ.ಶ.ಪು. 9ನೆಯ ಶತಮಾನದ ಕೊನೆಯಲ್ಲಿ ಏಷ್ಯ ಮೈನರ್ ಪ್ರದೇಶದಲ್ಲಿ ಪ್ರಬಲರಾಗಿದ್ದ ಫ್ರಿಜಿಯನ್ನರ ರಾಜಧಾನಿಯಾಗಿತ್ತು. thumb|ಮೈದಾಸನ ಸಮಾಧಿ (ಕ್ರಿ. ಪೂ. ೭೪೦) ಪ್ರಚಲಿತ ಸಾಂಪ್ರದಾಯಿಕ ಕತೆಗಳಂತೆ ಇವರ ಮೊದಲ ಅರಸ ಗಾರ್ಡಿಯಸ್. ಆತ ಮೊದಲು ಫ್ರಿಜಿಯದಲ್ಲಿ ಒಬ್ಬ ರೈತನಾಗಿದ್ದ. ಅವನಿಂದಲೇ ಈ ನಗರಕ್ಕೆ ಗಾರ್ಡಿಯಂ ಎಂಬ ಹೆಸರು ಬಂತೆಂದು ಹೇಳಲಾಗಿದೆ. ದೇವಸ್ಥಾನಕ್ಕೆ ಬಂಡಿಯಲ್ಲಿ ಬರುವ ಪ್ರಥಮ ಮನುಷ್ಯನನ್ನು ತಮ್ಮ ಅರಸನನ್ನಾಗಿ ಆರಿಸಿಕೊಳ್ಳಬೇಕೆಂಬ ಜೂಯಸಂ ದೇವತೆಯ ದಿವ್ಯವಾಣಿಯಂತೆ ಫ್ರಿಜಿಯನ್ನರು ಅವನನ್ನು ತಮ್ಮ ದೊರೆಯೆಂದು ಸ್ವಾಗತಿಸಿದರೆನ್ನಲಾಗಿದೆ. ಆತ ತನ್ನ ಬಂಡಿಯನ್ನು ದೇವರಿಗೆ ಒಪ್ಪಿಸಿದ. ಅದಕ್ಕೆ ಕಟ್ಟಿದ ಹಗ್ಗದ ಗಂಟನ್ನು ಯಾರು ಬಿಚ್ಚುವರೋ ಅವರು ಇಡೀ ಏಷ್ಯವನ್ನು ಜಯಿಸುವರೆಂದು ದಿವ್ಯವಾಣಿ ಸಾರಿತೆಂದು ಹೇಳಲಾಗಿದೆ. ಅವನ ಅನಂತರ ಆಳ್ವಿಕೆಗೆ ಬಂದವನು ಮೈದಾಸ್. ಗಾರ್ಡಿಯಂನ ಪ್ರಜೆಗಳು ತಮ್ಮ ಅರಸರನ್ನು ಅನುಕ್ರಮವಾಗಿ ಈ ಎರಡು ಹೆಸರುಗಳಿಂದಲೇ ಕರೆದರು.
ಈ ನಗರದ ಪ್ರಾಚೀನ ಇತಿಹಾಸದಲ್ಲಿ ಮೂರು ಘಟ್ಟಗಳನ್ನು ಯಶಸ್ವಿಯಾಗಿ ಗುರುತಿಸಲಾಗಿದೆ. ಫ್ರಿಜಿಯನ್ನರಿಗೂ ಹಿಂದೆ ಹಿಟ್ಟೈಟ್ ಜನಾಂಗ ಇಲ್ಲಿ ನೆ¯ಸಿದ್ದರ ಗುರುತುಗಳು ಕೆಳಗಿನ ಪದರದಲ್ಲಿ ದೊರಕಿದವು. ಮಧ್ಯದ ಪದರ ಫ್ರಿಜಿಯನ್ನರ ಕಾಲದ್ದು. ಪರ್ಷಿಯ ದೇಶ ಪ್ರಬಲವಾದಾಗ ಸೈರಸ್ ಈ ನಗರದ ಪ್ರಾಶಸ್ತ್ಯವನ್ನು ಅರಿತು ಕೊಂಡ. ಪರ್ಷಿಯನ್ ಸಾಮ್ರಾಜ್ಯದ ಕಾಲದಲ್ಲಿ ಗಾರ್ಡಿಯಂ ನಗರವನ್ನು ಮುಖ್ಯ ವ್ಯಾಪಾರ ಕೇಂದ್ರವಾಗಿ ಪುನರ್ನಿರ್ಮಿಸ ಲಾಯಿತು. ಇಲ್ಲೊಂದು ಕೋಟೆ ನಿರ್ಮಿತವಾಯಿತು. ಅಲೆಗ್ಸಾಂಡರ್ ಮಹಾಶಯ ಈ ನಗರದ ಮೇಲೆ ದಾಳಿ ಮಾಡಿದ (333). ಆ ಸಂದರ್ಭದಲ್ಲಿ ಆತ ಇಲ್ಲಿಯ ಗಾರ್ಡಿಯನ್ ಗಂಟನ್ನು ತನ್ನ ಕತ್ತಿಯಿಂದ ಕತ್ತರಿಸಿದನೆಂದು ಪ್ರತೀತಿ. ಪರ್ಷಿಯನ್ನರು ಮತ್ತು ಗ್ರೀಕರು ಈ ನಗರದೊಡನೆ ಹೊಂದಿದ್ದ ಸಂಪರ್ಕದ ಬಗ್ಗೆ ಊಹೆಗಳು ಗಾರ್ಡಿಯಂ ಪ್ರದೇಶದಲ್ಲಿ ಉತ್ಖನನ ಮಾಡಿದಾಗ ಮೇಲ್ಪದರದಲ್ಲಿ ದೊರೆತ ಅವಶೇಷಗಳಿಂದ ದೃಢಪಟ್ಟಿವೆ.
ಸಂಶೋಧನೆ
ಇಂದಿನ ಯಸ್ಸಿಹಾಯುಕ್ ನಗರಪ್ರದೇಶ ಹಿಂದಿನ ಗಾರ್ಡಿಯಂನ ನಿವೇಶನ ವಾಗಿತ್ತೆಂದು 1889ರಲ್ಲಿ ಕಾರ್ಟೆ ಸೋದರರು ಗುರುತಿಸಿದರಾದರೂ ಇತ್ತೀಚಿನವರೆಗೂ ಆ ಬಗ್ಗೆ ಹೆಚ್ಚಿನ ವಿವರಗಳು ತಿಳಿದಿರಲಿಲ್ಲ. ಆರ್.ಎಸ್.ಯಂಗ್ ಎಂಬ ಪುರಾತತ್ತ್ವ ಶೋಧಕ 1950ರಲ್ಲಿ ಇಲ್ಲಿ ಉತ್ಖನನ ಕಾರ್ಯವನ್ನು ಆರಂಭಿಸಿ ಈ ನಗರದ ಪ್ರಾಚೀನ ಇತಿಹಾಸದಲ್ಲಿ ಮೂರು ಘಟ್ಟಗಳನ್ನು ಯಶಸ್ವಿಯಾಗಿ ಗುರುತಿಸಿದ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಇತಿಹಾಸ
ಜಪಮಾಲೆ
thumb ಜಪಮಾಲೆಯು ಸಾಮಾನ್ಯವಾಗಿ ಹಿಂದೂಗಳು ಮತ್ತು ಬೌದ್ಧರಿಂದ ಬಳಸಲಾಗುವ, ಸಾಮಾನ್ಯವಾಗಿ ೧೦೮ ಮಣಿಗಳಿಂದ ತಯಾರಿಸಿದ ಆದರೆ ಇತರ ಸಂಖ್ಯೆಗಳನ್ನೂ ಬಳಸಬಹುದಾದ ಮಣಿಗಳ ಸಮೂಹ. ಜಪಮಾಲೆಗಳನ್ನು ಪಠಿಸುವಾಗ, ಅಥವಾ ಮಾನಸಿಕವಾಗಿ ಮಂತ್ರ ಅಥವಾ ದೇವರ ನಾಮಗಳನ್ನು ಪುನರಾವರ್ತಿಸುವಾಗ ಎಣಿಕೆ ಇಡಲು ಬಳಸಲಾಗುತ್ತದೆ. ಈ ಸಾಧನೆಯನ್ನು ಸಂಸ್ಕೃತದಲ್ಲಿ ಜಪವೆಂದು ಕರೆಯಲಾಗುತ್ತದೆ.
ವರ್ಗ:ಹಿಂದೂ ಪೂಜೆಯ ವಸ್ತುಗಳು
ಸುರಹೊನ್ನೆ ಎಣ್ಣೆ
ಪುನ್ನಾಗ/ಹೊನ್ನೆ ಮರ ಬೀಜದಿಂದ ಎಣ್ಣೆಯನ್ನು ತೆಗೆಯುವುದಕ್ಕೆ  ಆಗುತ್ತದೆ. ಪುನ್ನಾಗ ಮರ ಗಟ್ಟಿಫೆರೆ ಸಸ್ಯ ಕುಟುಂಬಕ್ಕೆ  ಸೇರಿದ ಮರ. ಈ ಮರದ ಸಸ್ಯಶಾಸ್ತ್ರದ ಹೆಸರು'' ಕ್ಯಾಲೋಫೈಲಮ್ ಇನೊಫೈಲಮ್ (Calophyllum inophyllum Linn). ಆಂಗ್ಲ ಭಾಷೆಯಲ್ಲಿ ಇದರ ಸಾಧಾರಣ ಹೆಸರು ಅಲೆಕ್ಸಾಡ್ರಿಯನ್ ಲಾರಾ (Alexandrian laura). ಇದರ ಹುಟ್ಟು ಸ್ಥಾನ ಉಷ್ಣವಲಯ  ಏಷ್ಯಾ ಮತ್ತು   ಪೆಸಿಫಿಕ್ ತೀರ ಪ್ರಾಂತ್ಯ. ಮಲೇಷಿಯಾ (malaysia), ಪೊಲಿನೆಷಿಯ (polynesia) ಪ್ರಾಂತ್ಯ ದಲ್ಲಿಯು ಕಂಡು ಹಿಡಿಯಲಾಗಿದೆ. ಪುನ್ನಾಗ ಮರ ಆಫ್ರಿಕ,ಭಾರತ ದೇಶಗಳಲ್ಲಿ ಇದು  ಹೆಚ್ಚಾಗಿ, ಸ್ವಾಭಾವಿಕವಾಗಿ ಬೆಳೆಯುತ್ತದೆ. ಆಗ್ನೇಯ ಏಷೀಯಾ ದೇಶಗಳಿಂದ ಇತರ ಪ್ರಾಂತ್ಯಗಳಿಗೆ ವ್ಯಾಪಕವಾಗಿ ಹರಡಿದೆ. ಸಮುದ್ರ ತೀರ ಪ್ರಾಂತ್ಯಗಳಲ್ಲಿ ಚೆನ್ನಾಗಿ ಬೆಳೆಯುತ್ತದೆ.
==ಭಾರತ ದೇಶ ಭಾಷೆಗಳಲ್ಲಿ ಇದರ ಸಾಧಾರಣ ಹೆಸರು ==
ಆವಾಸ ಸ್ಥಾನ
ಭಾರತದೇಶದಲ್ಲಿ :ಮುಖ್ಯವಾಗಿ ಕೇರಳರಾಜ್ಯ, ಸಾಗರ ತೀರದ ಪ್ರದೇಶಗಳಲ್ಲಿ ಬೆಳೆಯುತ್ತದೆ .ಇದರ ಜೊತೆಗೆ ಮಹಾರಾಷ್ಟ್ರ, ಕರ್ನಾಟಕ, ತಮಿಳುನಾಡು, ಒಡಿಶಾ, ಪಶ್ಚಿಮ ಬಂಗಾಳ, ಮತ್ತು  ಅಂಡಮಾನ್ ದ್ವೀಪ ಪ್ರದೇಶಗಳಲ್ಲಿ ಬೆಳೆಯುತ್ತದೆ.
ಪ್ರಪಂಚದ ದೇಶಗಳಾದ:ಪೂರ್ವ ಆಫ್ರಿಕ, ಇಂಡಿಯಾ, ಆಗ್ನೇಯ ಏಷ್ಯಾ, ಆಸ್ಟ್ರೇಲಿಯ , ಮತ್ತು ದಕ್ಷಿಣ  ಪೆಸಿಫಿಕ್  ಕಡಲ ತೀರ ಪ್ರಾಂತ್ಯಗಳಲ್ಲಿ ಬೆಳೆಯುತ್ತವೆ
ಮರ: ಇದು ನಿತ್ಯಹರಿದ್ವರ್ಣದ ಮರ. ೪೦ ಅಡಿಗಳ ಎತ್ತರ ಬೆಳೆಯುತ್ತದೆ. ಮರದ ಶಿಖರ ಭಾಗದಲ್ಲಿ ದಟ್ಟವಾಗಿ, ಗುಂಪಾಗಿ ಎಲೆಗಳು ಹೊಂದಿಕೊಂಡಿರುತ್ತವೆ. ಹತ್ತು ವರ್ಷಕ್ಕೆ ಮರ ಬಲಿಷ್ಟವಾಗಿ, ಕಾಂಡ ದೃಢವಾಗುತ್ತದೆ. ಮರ ಜೀವಮಾನ ಒಂದು ನೂರು ವರ್ಷದವರೆಗೆ ಇರುತ್ತದೆ. ೨೦-೪೦ ವರ್ಷಕ್ಕೆ ಮರ ಫಲಪ್ರದವಾಗಿ ಹಣ್ಣುಗಳನ್ನು ಕೊಡುತ್ತದೆ. ಎಲೆಗಳು ಥಳಕು -ಪಳಕಾಗಿ ಅಂಡಾಕಾರವಾಗಿರುತ್ತವೆ. ಹೂಗಳು ಸುವಾಸನೆ ಭರಿತವಾಗಿ ಬೆಳ್ಳಗಿರುತ್ತವೆ. ೪-೧೫ ಹೂಗಳು ಗುಂಪಾಗಿ ಬೆಳೆಯುತ್ತವೆ. ಪುಷ್ಪಪತ್ರ ಬೆಳ್ಳಗ್ಗೆ ಇದ್ದು, ಹೂವು ಮಧ್ಯದಲ್ಲಿ ಕೇಸರಗಳು ಇರುತ್ತವೆ. . ನಾವೆ, ದೋಣಿಗಳನ್ನು ರೈಲ್ವೇ ಸ್ಲೀಪರುಗಳನ್ನು  ಮಾಡುವುದಕ್ಕೆ  ಸುರಹೊನ್ನ  ಮರದ ದಾರುವನ್ನು ಉಪಯೋಗಿಸುತ್ತಾರೆ. ಈ ಮರ ಎಲೆಗಳನ್ನು, ತೊಗಟೆಗಳನ್ನು ಔಷದಗಳಲ್ಲಿ  ಬಳಸಿ ಕೊಳ್ಳುತ್ತಾರೆ. ದಕ್ಷಿಣ ಭಾರತದಲ್ಲಿ ಹೂವುಗಳು  ಮಾರ್ಚಿ-ಏಪ್ರಿಲ್ ತಿಂಗಳಲ್ಲಿ ವಿಕಸಿಸುತ್ತವೆ. ಕೆಲವು ಬಾರಿ ಚಳಿಗಾಲದಲ್ಲಿ ಎರಡನೇ ಬಾರಿಯೂ ಹೂವು ಬಿಡುತ್ತವೆ.
ಕಾಯಿ-ಹಣ್ಣು: ಸಾಧಾರಣವಾಗಿ ಮೇ-ಜೂನ್ ನಲ್ಲಿ ಕಾಯಿ  ಹಣ್ಣಾಗುತ್ತದೆ. ಕೆಲವು ಕಡೆ ಮೇ ಮತ್ತು ಡಿಸೆಂಬರ್ ತಿಂಗಳುಗಳಲ್ಲಿ, ಎರಡು ಸಲ ಫಲವನ್ನು ಕೊಡುತ್ತದೆ. ಕಾಯಿ/ಹಣ್ಣು ಗೋಲಾಕಾರದಲ್ಲಿದ್ದು ೨.೫ ಸೆಂ.ಮೀ.ಅಡ್ಡಳತೆ ಹೊಂದಿರುತ್ತದೆ. ಕಾಯಿ ಹಸಿರು ಬಣ್ಣದಲ್ಲಿದ್ದು, ಹಣ್ಣಾದ ಮೇಲೆ ಅರಿಶಿನ ಬಣ್ಣಕ್ಕೆ ತಿರುಗುತ್ತದೆ. ಸಣ್ಣ ಪ್ರಮಾಣದ ಹಣ್ಣು ೬.೦ಗ್ರಾಂ ಗಳಷ್ಟು,ದೊಡ್ಡ ಹಣ್ಣು  ೧೬ ಗ್ರಾಂ ಗಳಷ್ಟು  ತೂಕ  ಬರುತ್ತದೆ. ಪ್ರತಿ ವರ್ಷಕ್ಕೆ ಒಂದು ಮರದಿಂದ  ೫೦ ಕಿಲೋ ಒಣಗಿಸಿದ ಹಣ್ಣು  ಇಳುವರಿ  ಬರುತ್ತದೆ.
ಹಣ್ಣು-ವಿತ್ತನ ಶೇಖರಣೆ
ಹಣ್ಣು/ವಿತ್ತನ ಶೇಖರಣೆ ಎರಡು ರೀತಿಯಿಂದ ಮಾಡಲಾಗುತ್ತದೆ. ಒಂದು ರೀತಿಯಲ್ಲಿ ಹಣ್ಣಾಗಿ, ಮಾಗಿ  ಕೆಳಗೆ ಬಿದ್ದ ಹಣ್ಣುಗಳನ್ನು ಶೇಖರಣೆ  ಮಾಡುವುದು. ಇನ್ನೊಂದು ರೀತಿ ಮರದಲ್ಲಿರುವ ಹಣ್ಣುಗಳನ್ನು ಉದ್ದ ವಾದ ಕೋಲಿನಿಂದ ಹೊಡೆದು ಹಣ್ಣು ಕೆಳಗೆ ಬಿಳುವಾಗ ಶೇಖರಣೆ ಮಾಡುವುದು. ಶೇಖರಣೆ ಮಾಡಿದ ತಾಜಾ ಹಣ್ಣುಗಳಲ್ಲಿ ತೇವ ೬೦% ಇರುತ್ತದೆ. ಆದ್ದರಿಂದ, ಹಣ್ಣನ್ನು ಚೆನ್ನಾಗಿ ಬಯಲು ಪ್ರದೇಶದಲ್ಲಿ ಹಾಕಿ ಒಣಗಿಸಬೇಕಾಗಿದೆ. ಹಣ್ಣನ್ನು ತೇವ ೧೦% ಹಿಂಗುವವರೆಗೆ ಒಣಗಿಸಲಾಗುತ್ತದೆ. ಹಣ್ಣುಗಳನ್ನು ತೂಕ ಪ್ರಕಾರ ಖರೀದಿಸುವುದಿಲ್ಲ, ಎಣಿಕೆ/ಸಂಖ್ಯೆ ಪ್ರಕಾರ ಕೊಂಡು ಕೊಳ್ಳುತ್ತಾರೆ. ಹಣ್ಣು ಶೇಖರಣೆಗೆ ೩-೬ ತಿಂಗಳ  ಕಾಲ ತೆಗೆದುಕೊಳ್ಳುತ್ತದೆ.
ವಿತ್ತನ/ಬೀಜ(sees/kernel: ಒಣಗಿದ ಹಣ್ಣುಗಳಲ್ಲಿ ಬೀಜಗಳ ಪರಿಮಾಣ ೧.೫ ಸೆಂ.ಮೀ.ಇರುತ್ತದೆ. ಬೀಜಗಳು ಗೋಲಾಕಾದಲ್ಲಿರುತ್ತದೆ. ಬೀಜದಲ್ಲಿ  ೫೫-೭೩೩% ವರೆಗೆ ಎಣ್ಣೆ  ಇರುತ್ತದೆ. ಬೀಜಗಳ ಮೇಲೆ  ತೆಳುವಾದ ತೊಗಲು ಇರುತ್ತದೆ.
ಎಣ್ಣೆ ಉತ್ಪಾದನೆ
ಒಣಗಿಸಿದ ಹಣ್ಣುಗಳನ್ನು ಮರ ಸುತ್ತಿಗೆಗಳಿಂದ ಒಡೆದು, ಇಲ್ಲವೆ ಡಿಕಾರ್ಡಿಕೇಟರು ಯಂತ್ರಗಳಲ್ಲಿ  ಬೀಜಗಳವನ್ನು ವಿಂಗಡಿಸಲಾಗುತ್ತದೆ. ಬೀಜಗಳನ್ನು ಗಾಣದಲ್ಲಿ, ಅಥವಾ ಎಕ್ಸುಪೆಲ್ಲರು ಯಂತ್ರದಲ್ಲಿ ನುಗ್ಗಿಸಿ ಎಣ್ಣೆಯನ್ನು ಸಂಗ್ರಹಣ ಮಾಡಲಾಗುತ್ತದೆ. ಎಕ್ಸುಪೆಲ್ಲರು ಅಥವಾ ಗಾಣದಿಂದ ಬೀಜಗಳಲ್ಲಿನ ಒಟ್ಟು ಎಣ್ಣೆಯನ್ನು  ತೆಗೆಯುವುದಕ್ಕೆ  ಆಗುವುದಿಲ್ಲ. ಹಿಂಡಿಯಲ್ಲಿ ೫-೧೦% ವರೆಗೆ ಎಣ್ಣೆ  ಇರುತ್ತದೆ. ಹಿಂಡಿಯಲ್ಲಿ ಉಳಿದಿದ್ದ ಎಣ್ಣೆಯನ್ನು ಸಾಲ್ವೆಂಟ್  ಪ್ಲಾಂಟ್  ಸಹಾಯದಿಂದ ತೆಗೆಯಲಾಗುತ್ತದೆ.
ಎಣ್ಣೆ - ಲಕ್ಷಣಗಳು
ಮಾರುಕಟ್ಟೆಯಲ್ಲಿ ಪುನ್ನಾಗ ಎಣ್ಣೆಗೆ ಬೇರೆ ಬೇರೆ  ಹೆಸರುಗಳಿವೆ. ಹೊನ್ನೆ ಎಣ್ಣೆಯನ್ನು ದೊಂಬ (Domba), ಲಾರೆಲ್ ನಟ್ (laurel nut), ದಿಲ್ಲೊ (dillo), ಪಿನ್ನೆ (pinney) ಮತ್ತು ಪೂನ್ ಸೀಡ್ (poon seed)ಎಣ್ಣೆ  ಎಂದು ಮಾರುಕಟ್ಟೆಯಲ್ಲಿ ಕರೆಯಲಾಗುತ್ತದೆ. ಸುರ ಹೊನ್ನೆ ಎಣ್ಣೆಗೆ ಘಾಟಾದ ವಾಸನೆ ಇರುತ್ತದೆ. ಎಣ್ಣೆಯ ಸ್ನಿಗ್ಧತೆಯು ಹೆಚ್ಚಿರುತ್ತದೆ. ಒಗರಾದ ರುಚಿ ಇರುತ್ತದೆ. ಎಣ್ಣೆ ರಂಗು ಹಸಿರು ಬಣ್ಣದಿಂದ ಅರಿಶಿನ ಬಣ್ಣ ಹೊಂದಿರುತ್ತದೆ. ಸುರಹೊನ್ನೆ ಎಣ್ಣೆ ಅಡಿಗೆ ಮಾಡುವುದಕ್ಕೆ  ಉಪಯುಕ್ತವಲ್ಲ. ಎಣ್ಣೆ ಕಬ್ಬಿಣದ ಪಾತ್ರೆಯಲ್ಲಿ ಹೆಚ್ಚು ಕಾಲ ಇದ್ದರೆ ಎಣ್ಣೆಯ ಬಣ್ಣ ಚಿಕ್ಕದಾಗುತ್ತದೆ.
ಎಣ್ಣೆ ಭೌತಿಕ ಲಕ್ಷಣಗಳ ಪಟ್ಟಿ ಎಣ್ಣೆಯಲ್ಲಿ ಪಾಮಿಟಿಕ್ ಮತ್ತು ಸ್ಟಿಯರಿಕ್ ಸಂತೃಪ್ತ ಕೊಬ್ಬಿನ ಆಮ್ಲಗಳು ೨೫-೩೫% ವರೆಗೆ ಇರುತ್ತವೆ. ಅಸಂತೃಪ್ತ ಕೊಬ್ಬಿನ ಆಮ್ಲಗಳಾದ ಒಲಿಕ್, ಲಿನೊಲಿಕ್ ಆಮ್ಲಗಳು ೬೫-೭೫% ವರೆಗೆ ಇವೆ. ಒಲಿಕ್ ಆಮ್ಲ ೩೬% ರಿಂದ  ೫೩.% ವರೆಗೆ, ಲಿನೊಲಿಕ್ ಆಮ್ಲ  ೧೫% ರಿಂದ ೨೮.೦% ವರೆಗೆ ಇರುತ್ತವೆ. ೨೨ ಕಾರ್ಬನ್ ಗಳಿರುವ, ಏಕ ದ್ವಿಬಂಧಯುತ ಅಸಂತೃಪ್ತ ಯುರಿಸಿಕ್ ಆಮ್ಲ ೩% ವರೆಗೆ ಇರುತ್ತದೆ. ಇದರ ದ್ವಿಬಂಧ ೧೩ನೆ ಕಾರ್ಬನ್ ಜೊತೆ ಏರ್ಪಡಿಸಲಾಗುತ್ತದೆ.
ಎಣ್ಣೆಯಲ್ಲಿರುವ ಕೊಬ್ಬಿನ  ಆಮ್ಲಗಳು
ಪಾಂಡವಪುರ
ಪಾಂಡವಪುರ ಮಂಡ್ಯ ಜಿಲ್ಲೆಯ ನೈಋತ್ಯ ಭಾಗದಲ್ಲಿರುವ ಈ ತಾಲ್ಲೂಕು ಏರಿಳಿತಗಳಿಂದ ಕೂಡಿದೆ. ಪೂರ್ವ ಮತ್ತು ಉತ್ತರ ಭಾಗಗಳು ಹಿರೋಡೆ ಮತ್ತು ಮೇಲುಕೋಟೆ ಬೆಟ್ಟಗಳಿಂದ ಕೊಡಿದೆ. ಲೋಕಪಾವನಿ ನದಿ ಉತ್ತರದಿಂದ ದಕ್ಷಿಣಕ್ಕೆ ಹರಿದು ಮುಂದೆ ಕರೀಘಟ್ಟದ ಬಳಿ ಕಾವೇರಿನದಿಯನ್ನು ಸೇರಿಕೊಳ್ಳುತ್ತದೆ. ಈ ತಾಲ್ಲೂಕಿನ ಹೆಚ್ಚು ಭಾಗ ಕಾವೇರಿ ಮತ್ತು ಲೋಕಪಾವನಿ ನದಿಗಳ ಬಯಲನ್ನು ಒಳಗೊಂಡಿದೆ. ಕೆಂಪು ಜೇಡಿಮಣ್ಣು ಹಾಗು ಮರಳು ಮಿಶ್ರಿತ ಭೂಮಿ ಕಾಣಬರುತ್ತದೆ. ಪಾಂಡವಪುರ, ಮೇಲುಕೋಟೆ ಮತ್ತು ಚಿನಕುರಳಿ ಎಂಬ ಮೂರು ಹೋಬಳಿಗಳಿದ್ದು ಸುಮಾರು ೧೭೫ ಗ್ರಾಮಗಳಿವೆ.
ಪಾಂಡವಪುರಕ್ಕೆ ಪೂರ್ವದಲ್ಲಿ ಹಿರೋಡೆ' ಎಂದು ಹೆಸರಾಗಿತ್ತು. ಐತಿಹ್ಯವಾಗಿ, ಕುಂತಿಬೆಟ್ಟದಲ್ಲಿ ಬಕಾಸುರ ಎಂಬ ರಾಕ್ಷಸನಿದ್ದ. ಅವನಿಗೆ ಚಿಕ್ಕಾಡೆಯಿಂದ ಚಿಕ್ಕ ಎಡೆ ಆಹಾರ, ಹಿರೋಡೆ (ಈಗಿನ ಪಾಂಡವಪ್ರುರ)ಯಿಂದ ಹಿರಿಎಡೆ (ದೊಡ್ಡ ಆಹಾರ) ಹೋಗುತ್ತಿತ್ತು. ಕಡೆಗೆ ಭೀಮ ಬಕಾಸುರನನ್ನು ಕೊಂದ ಕಥೆ ಕೇಳಿಬರುತ್ತದೆ. ಇನ್ನು ಐತಿಹಾಸಿಕವಾಗಿ ಹೈದರ್ ಮತ್ತು ಟಿಪ್ಪು ಸುಲ್ತಾನ್ ರ ಆಡಳಿತ ಕಾಲದಲ್ಲಿ ಫ್ರೆಂಚ್ ಸೈನ್ಯವನ್ನು ಇಲ್ಲಿ ಇರಿಸಿದ್ದರಿಂದ ಫ್ರೆಂಚ್ ರಾಕ್ಸ ಎಂಬ ಹೆಸರಿನಿಂದ ಕರೆಯಲಾಯಿತು. ನಂತರದಲ್ಲಿ ಕ್ರಿ.. ಶ. ೧೯೪೭ರ ಸುಮಾರಿಗೆ ಪಾಂಡವರ ಹಿನ್ನೆಲೆಯಲ್ಲಿ ಪಾಂಡವಪುರ ಎಂದು ಹೆಸರಿಸಲಾಯಿತು.